hotchpotch/miracl-hf-unified huggingface dataset:
ম্ছোগ-গ্যুর-গ্লিং-পা
ম্ছোগ-গ্যুর-গ্লিং-পা () (১৮২৯-১৮৭০) তিব্বতের র্ন্যিং-মা ধর্মসম্প্রদায়ের একজন গ্তের-স্তোন ছিলেন।
ম্ছোগ-গ্যুর-গ্লিং-পা ১৮২৯ খ্রিষ্টাব্দে তিব্বতের নাংছেন অঞ্চলে স্ক্যা-সু () পরিবারগোষ্ঠীতে জন্মগ্রহণ করেন। তাঁর পিতার নাম ছিল পে-মা-দ্বাং-ফ্যুগ () এবং মাতার নাম ছিল ত্শে-রিং-গ্যাং-ম্ত্শো ()। তিনি স্থানীয় দ্পাল-মে-থেগ-ছেন-এ-বাম-দ্গা'-ত্শাল-গ্লিং () বৌদ্ধবিহারে ছোস-ক্যি-র্গ্যাল-পো () নামক এক অবতারী লামার নিকট ভিক্ষুর শপথ গ্রহণ করেন।
শিষ্য 'বার-বা'ই-র্দো-র্জের () ভগ্নী ব্দে-স্ক্যিদ-ছোস-স্গ্রোন () তাঁর সঙ্গিনী ছিলেন। তাঁদের দ্বাং-ফ্যুগ-র্দো-র্জে () নামে এক পুত্র ও দ্কোন-ম্ছোগ-দ্পাল-স্গ্রোন () নামে এক কন্যাসন্তানের জন্ম হয়। এছাড়া ম্ছোগ-গ্যুর-গ্লিং-পা ১৮৫৬ খ্রিষ্টাব্দে 'জাম-দ্ব্যাংস-ম্খ্যেন-ব্র্ত্সে'-দ্বাং-পো () নামক বিখ্যাত লামার ভ্রাতুষ্পুত্রী গর্ভে কুন-ব্জাং-'জিগ্স-মেদ-ত্শে-দ্বাং-নোর-বু () নামে এক পুত্রসন্তানের জন্ম দেন।
১৮৪৮ খ্রিষ্টাব্দের অক্টোবর মাসে তিনি জ্লা-ন্যিন-খা-লা-রোং-স্গো () নামক স্থানে বার-ছাদ-কুন-সেল () নামক গ্রন্থটি আবিষ্কার করেন। কিন্তু স্থানীয় লামারা তাঁকে একজন গ্তের-স্তোন হিসেবে স্বীকৃতি দিতে রাজী না হওয়ায় পঁচিশ বছর বয়সে তিনি নাংছেন ছেড়ে রাজানুগ্রহ ও পৃষ্ঠপোষকের সন্ধানে খাম্স অঞ্চলের ধর্মীয় ও রাজনৈতিক শক্তিকেন্দ্র স্দে-দ্গে রাজ্যে চলে যান। এই রাজ্যে ঙ্গেস-দোন-ব্স্তান-পা-রাব-র্গ্যাস () এবং ব্লো-গ্রোস-ম্থা'-য়াস () তাঁকে দীক্ষাপ্রদান করেন। এই সময় দীর্ঘকাল তিনি 'জাম-দ্ব্যাংস-ম্খ্যেন-ব্র্ত্সে'-দ্বাং-পোর সংস্পর্শে থাকেন, যিনি পরবর্তীকালে তাঁর একজন পৃষ্ঠপোষক হয়ে ওঠেন। ১৮৫৭ খ্রিষ্টাব্দে 'জাম-দ্ব্যাংস-ম্খ্যেন-ব্র্ত্সে'-দ্বাং-পো ও তিনি পে-মা-শেল-ফুগ () নামে একটি আশ্রম প্রতিষ্ঠা করেন এবং এখানেই তিনি একজন গ্তের-স্তোন হিসেবে আনুষ্ঠানিক ভাবে স্বীকৃতি পান। এই স্থানে তিনি র্দ্জোগ্স-ছেন-স্দে-গ্সুম () নামক গ্রন্থটি আবিষ্কার করেন। এরপর তিনি ১৮৫৭ খ্রিষ্টাব্দের ফেব্রুয়ারি মাসে দ্পাল-স্পুংস () শহরে এলে তাঁকে সমারোহ করে অভ্যর্থনা জানানো হয়।
১৮৫৯ খ্রিষ্টাব্দ থেকে ম্ছোগ-গ্যুর-গ্লিং-পা, ব্লো-গ্রোস-ম্থা'-য়াস এবং 'জাম-দ্ব্যাংস-ম্খ্যেন-ব্র্ত্সে'-দ্বাং-পো এই তিন বিখ্যাত লামা স্দে-দ্গে রাজ্যে ব্যাপকভাবে ধর্মীয় কর্মকাণ্ডে জড়িয়ে পড়েন, যা ইতিহাসে ম্খ্যেন-কোং-ম্ছোগ-স্দে-গ্সুম () নামে পরিচিত। এই তিন লামা একসাথে বেশ কিছু লক্কায়িত সম্পদের আবিষ্কার, বিশ্লেষণ ও প্রকাশনার ব্যবস্থা করেন। তাঁর রাজ্যের শান্তির জন্য বিভিন্ন স্থানে ধর্মীয় আচার অনুষ্ঠানের ব্যবস্থা করেন। তাঁরা খ্রো উপত্যকায় একটি নতুন বৌদ্ধবিহার স্থাপন করতে চাইলেও রাজ্যের সা-স্ক্যা ধর্মসম্প্রদায়ভুক্ত লামাদের বিরোধিতায় ব্যর্থ হন। ন্যাগ-রোং অঞ্চলের শাসক ম্গোন-পো-র্নাম-র্গ্যাল () দ্বারা স্দে-দ্গে রাজ্য অবরোধ হওয়ার পর তাঁরা যুদ্ধে বিধ্বস্ত রাজ্যের ধর্মীয় গ্রন্থের প্রকাশনীটিকে পুনরায় চালু করার ব্যবস্থা করেন।
ময়মনসিংহ ইঞ্জিনিয়ারিং কলেজ
ময়মনসিংহ ইঞ্জিনিয়ারিং কলেজ, ময়মনসিংহ বিভাগের অন্যতম সেরা প্রকৌশল বিদ্যাপীঠ । এটি অন্যান্য সরকারি প্রকৌশল বিশ্ববিদ্যালয়ের মত বি.এস. সি ইঞ্জিনিয়ারিং ডিগ্রী প্রদানকারী (সরকারি ) প্রকৌশল মহাবিদ্যালয় । ময়মনসিংহ ইঞ্জিনিয়ারিং কলেজটি প্রতিষ্ঠালগ্ন থেকেই ঢাকা বিশ্ববিদ্যালয়ের ইঞ্জিনিয়ারিং এন্ড টেকনোলজি অনুষদের অধিভূক্ত।
বাংলাদেশকে তথ্য ও প্রযুক্তি নির্ভর করে গড়ে তুলার লক্ষ্যে ২০০৫ সালে ময়মনসিংহ ইঞ্জিনিয়ারিং কলেজ স্থাপনা প্রকল্প অনুমোদন করে গণপ্রজাতন্ত্রী বাংলাদেশ সরকার। এরই ধারাবাহিকতায় ২০০৭ সালে ময়মনসিংহ বিভাগের একমাত্র প্রকৌশল শিক্ষার বিদ্যপীঠ হিসেবে ৬০ জন ছাত্র-ছাত্রী নিয়ে যাত্রা শুরু করে ময়মনসিংহ ইঞ্জিনিয়ারিং কলেজ। বর্তমান সরকারের মাননীয় ধর্মমন্ত্রী অধ্যক্ষ মতিউর রহমান ২০০৯ সালে ইইই ডিপার্টমেন্টের আনুষ্ঠানিক উদ্বোধন করেন।
ময়মনসিংহ শহর থেকে প্রায় ৭কি.মি. দূরে ময়মনসিংহ-টাঙ্গাইল মহাসড়কের পাশে রহমতপুর বাইপাস মোড় সংলগ্ন ক্যাম্পাসটি খাগডহর, ময়মনসিংহ সদর, ময়মনসিংহ অবস্থিত।
৩টি একাডেমিক বিল্ডিং, ১টি লাইব্রেরি ও কম্পিউটার বিল্ডিং, অধ্যক্ষের বাসভবন, শিক্ষক ও কর্মকর্তাদের বাসভবন নিয়ে মোট ১৩ টি ভবন নিয়ে কলেজের পুরো কাঠামোটি গঠিত। এছাড়াও ছাত্রদের জন্য ২টি ও ছাত্রীদের ১টি আবাসিক হল রয়েছে। ধর্মীয় উপাসনার জন্য মসজিদ, পূজা কক্ষ এবং ক্যাম্পাসে একটি শহীদ মিনার রয়েছে।
ময়মনসিংহ ইঞ্জিনিয়ারিং কলেজে মোট ৩টি বিভাগ রয়েছে। ২০০৮-২০০৯ শিক্ষাবর্ষে শুধুমাত্র ইলেকট্রিক্যাল এন্ড ইলেকট্রনিক ইঞ্জিনিয়ারিং ডিপার্টমেন্টে ৬০ জন ছাত্র-ছাত্রী ভর্তির মাধ্যমে যাত্রা শুরু এই প্রতিষ্ঠানটির। পরবর্তীতে ২০১৪-১৫ শিক্ষাবর্ষে সিভিল ইঞ্জিনিয়ারিং ডিপার্টমেন্টে ৬০ জন ছাত্র-ছাত্রী ভর্তি করা হয়। বর্তমানে ইইই ও সিভিল ডিপার্টমেন্টে ১২০ জন করে ছাএ-ছাত্রী ভর্তি করানো হয়। আগামী ২০১৭-১৮ শিক্ষাবর্ষে কম্পিউটার সায়েন্স এন্ড ইঞ্জিনিয়ারিং ডিপার্টমেন্ট চালু হয়েছে । বর্তমানে প্রায় ৬০০ জন ছাত্র-ছাত্রী এখানে অধ্যয়ন করছে।
শিক্ষার্থীদের জন্য রয়েছে প্রায় ৩৫০+ উপরে কম্পিউটার ও রয়েছে একটি অত্যাধুনিক পাওয়ার স্টেশন। তিনটি ডিপার্টমেন্টই রয়েছে আলাদা আলাদা উন্নতমানের ল্যাব।
এসএসসি এবং এইসএসসিতে বিজ্ঞান বিভাগ থেকে উত্তীর্ণ শিক্ষার্থীরা জিপিএ ও প্রতিযোগিতামূলক ভর্তি পরীক্ষায় অর্জিত নম্বরের ভিত্তিতে ভর্তি হওয়ার সুযোগ পায়। ময়মনসিংহ ইঞ্জিনিয়ারিং কলেজে ভর্তি কার্যক্রম ঢাকা বিশ্ববিদ্যালয় সরাসরি নিয়ন্ত্রণ করে। ঢাকা বিশ্ববিদ্যালয়ের প্রযুক্তি ইউনিটে ভর্তি পরীক্ষায় মেধাক্রম অনুসারে এখানে ভর্তি হওয়ার সুযোগ পায়।
এই কলেজের শিক্ষার্থীদের থাকার জন্য রয়েছে তিনটি হল যার ২টি ছেলেদের জন্য ও ১টি মেয়েদের জন্যঃ
ইন্টারনেট সংবলিত আধুনিক গ্রন্থাগারে রয়েছে প্রয়োজনীয় বইয়ে সমৃদ্ধ। প্রতিটি কক্ষে প্রায় ৮০ জন শিক্ষার্থী অধ্যয়ন করতে পারে। শিক্ষার্থীরা এখান হতে তাদের প্রয়োজনে বই ইসু করে বাসায় নিতে পারে।
সাপ্তাহিক ছুটির দিন (শুক্রবার) বাদে প্রতিদিন সকাল ৮ টা থেকে বিকেল ২টা পর্যন্ত ক্লাস হয়ে থাকে। এছাড়াও শিক্ষার্থীদের জন্য শিক্ষা সফরের আয়োজন করা হয়। কলেজে সবরকম প্রশাসনিক কর্মকান্ড সম্পন্ন করে এর প্রশাসনিক কার্যালয়ে। প্রশাসনিক কার্যালয়ের অধীনস্থ আরো কয়েকটি উপবিভাগ রয়েছে। বছরজুড়েই ক্যাম্পাসে নানারকম সাংস্কৃতিক কর্মকাণ্ড চলে এবং বিশেষ দিবস উদযাপিত হয়।
শিক্ষার্থীরা পড়াশুনার পাশাপাশি বিভিন্ন শিক্ষামূলক কাছে নিজেকে সমৃদ্ধ করা সুযোগ রয়েছে।
অঙ্গারযোজন
অঙ্গারযোজন বা ফোঁস্ ফোঁস্ একটি তরল কার্বন ডাই অক্সাইড ভেঙে যাবার প্রক্রিয়া। প্রক্রিয়ায় সাধারণত উচ্চ চাপে অধীনে কার্বন ডাই অক্সাইড জড়িত থাকে। চাপ হ্রাস করা হয়, কার্বন ডাই অক্সাইড সমাধান বুদ্বুদপূর্ণ, বা হিস হিস শব্দ হয়ে কারণ যা ছোট বুদবুদ হিসাবে সমাধান, থেকে প্রকাশিত। অঙ্গারযোজনের একটি উদাহরণ হলো কার্বনেটেড পানি, ফলে পানিতে কার্বন ডাই অক্সাইড ভেঙে হয়।
কার্বন ডাই অক্সাইড হল স্বাস্থ্যহীন দ্রবণীয় এজন্য এটি একটি গ্যাস মধ্যে আলাদা হয়ে যায়।
অঙ্গারযোজন এছাড়াও রাসায়নিক যৌগ মধ্যে কার্বন ডাই অক্সাইড নিগম বর্ণনা। আমাদের কার্বন ভিত্তিক জীবন প্রায়শই এনজাইম RuBisCO দ্বারা দেরিতে হয় যে একটি অঙ্গারযোজন প্রতিক্রিয়া থেকে উত্পন্ন হয়। তাই গুরুত্বপূর্ণ পাতার ভর একটি উল্লেখযোগ্য ভগ্নাংশ এই অঙ্গারযোজনের এনজাইম যে গঠিত এই অঙ্গারযোজন প্রক্রিয়া।
২০০৮ গ্রীষ্মকালীন অলিম্পিকে দৌড়বাজী – পুরুষদের ডেকাথলন
২০০৮ অলিম্পিক গেমসে পুরুষদের ডেকাথলন প্রতিযোগিতা আগস্টের ২১ ও ২২ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ৮,০০০ পয়েন্ট(A মান) এবং ৭,৭০০ পয়েন্ট (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ডবলমুরিং থানা
ডবলমুরিং বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
ডবলমুরিং থানার মোট আয়তন ৮.০৬ বর্গ কিলোমিটার।
১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি থানার সমন্বয়ে চট্টগ্রাম সিটি কর্পোরেশন গঠিত হয়, তন্মধ্যে ডবলমুরিং থানা অন্যতম।
২০১১ সালের পরিসংখ্যান অনুযায়ী ডবলমুরিং থানার আওতাধীন এলাকার লোকসংখ্যা ২,৮৯,০৪৭ জন। এর মধ্যে পুরুষ ১,৬৩,২৫৮ জন এবং মহিলা ১,২৫,৭৮৯ জন।
চট্টগ্রাম সিটি কর্পোরেশনের মধ্যভাগে ডবলমুরিং থানার অবস্থান। এর পূর্বে সদরঘাট থানা ও কোতোয়ালী থানা; উত্তরে খুলশী থানা; পশ্চিমে পাহাড়তলী থানা, হালিশহর থানা ও বন্দর থানা এবং দক্ষিণে কর্ণফুলি নদী ও কর্ণফুলি থানা অবস্থিত।
১৮৬০ সালে ব্রিটিশরা এ এলাকায় দুটি জেটি স্থাপন করে এবং পরবর্তিতে ১৮৮৮ সালে আরো দুটি মুরিং জেটি নির্মাণ করে। সেই থেকে এলাকার লোকজনের মুখে মুখে "ডবলমুরিং" নামটা চালু হয়ে যায়। ১৯৭১ সালে ডবলমুরিং থানা ছিল নৌ-কমান্ডোর অধীন। এসময় মুক্তিযোদ্ধারা (নৌ-কমান্ডো) এ থানায় বেশ কিছুৃ সফল অভিযান পরিচালনা করেন। বেপারী পাড়া ও হাজী পাড়ায় পাকসেনারা বেশ কিছু নিরীহ লোককে হত্যা করে।
ডবলমুরিং থানার আওতাধীন চট্টগ্রাম সিটি কর্পোরেশনের এলাকাসমূহ হল:
শারা চ্যাপম্যান বুল
শারা চ্যাপম্যান থর্প বুল (১৮৫০-জানুয়ারি ১৪, ১৯১১) একজন মার্কিন লেখিকা এবং জনহিতৈষী ব্যক্তি। তিনি ছিলেন ভারত সন্ন্যাসী খ্যাত স্বামী বিবেকানন্দের একজন শিষ্য। তিনি "সাধিকা শারা" নামেও পরিচিত ছিলেন। তিনি ওলে বুল নামক একজন নরওয়ের বেহালা বাদককে বিয়ে করেন।
শারা চ্যাপম্যান ১৮৫০ সালে নিউইয়র্কে জন্ম গ্রহণ করেন। তিনি জোসেফ জি. থর্প এবং সুসান এমেলিয়ার একমাত্র কন্যা ছিলেন।
সারা বিবেকানন্দের একজন শিষ্য ছিলেন। তিনি ভগবদ গীতা পড়ার পর এবং বিবেকানন্দের শিষ্য হবার পর প্রাচ্যের ধর্ম-দর্শন বিশেষ করে বেদান্ত দর্শনের প্রতি অনুরক্ত হন। সারার সাথে স্বামী বিবেকানন্দের পরিচয় হয় ১৮৯৪ সালের বসন্তে। সারা স্বামীজীর গভীর আধ্যাত্মিক ও দার্শনিক জ্ঞানে মোহিত হন। ১৮৯৫ সালের গ্রীষ্মে সারা স্বামীজীকে তার বাড়িতে আমন্ত্রণ করেন। স্বামীজী ছাড়াও তিনি অধ্যাপক উইলিয়াম জেমসকে নিমন্ত্রণ করেন। তাদের ভিতর দীর্ঘ আলাপন হয়। পরবর্তীতে তিনি বিবেকানন্দকে তাঁর ‘ভারতীয় সন্তান’ ও ‘গুরু’ হিসেবে গ্রহন করেন। বিবেকানন্দ তাঁকে ‘ধীর মাতা’ ও ‘মা সারা’ বলে সম্বোধন করতেন।
সারা ১৯১১ সালে ক্যামব্রিজে মৃত্যুবরণ করেন।
জোসেফিন ম্যাকলিওড
জোসেফিন ম্যাকলিওড (১৮৫৮-১৯৪৯) ভারত সন্ন্যাসী খ্যাত স্বামী বিবেকানন্দের একজন মার্কিন বন্ধু এবং ভক্ত। তিনি ভারত বর্ষের সাথে জোরালো আত্মিক বন্ধন অনুভব করতেন এবং রামকৃষ্ণ-বিবেকানন্দ আন্দোলনের একজন সক্রিয় কর্মী। স্বামী বিবেকানন্দ তাঁকে ‘তন্তিনি’ ও ‘জো জো’ নামে ডাকতেন। তিনি স্বামী বিবেকানন্দকে নিজের বন্ধু হিসেবে স্বীকৃতি দেন এমনকি স্বামীজীকে অনেক সময় আর্থিক ভাবেও সাহায্য করেছেন। তাঁর সাথে ভগিনী নিবেদিতার পত্র আদান-প্রদান হত এবং তারা পরস্পর স্বামীজির আদর্শের প্রতি অনুরক্তি প্রকাশ করেছিলেন। জোসেফিন ভগিনী নিবেদিতা বা ভগিনী ক্রিস্টিনের মত ব্রহ্মচারী ছিলেন না। তিনি পাশ্চাত্যে বেদান্ত দর্শন প্রচারে অগ্রণী ভুমিকা পালন করেন। তিনি শুরুতে এবং পরেও রামকৃষ্ণ এবং বিবেকানন্দের শিশ্যের ক্রম তৈরিতে ভুমিকা পালন করণ। তিনি ভগ্নি নিবেদিতার অনেক কাজে সাহায্য ও সমর্থন দান করেছিলেন। এমনকি তিনি বাংলা এবং ভারতের অন্যান্য জায়গাতে ভারতীয় জাতীয়তাবাদী আন্দোলনের বিকাশের জন্য আর্থিক সাহায্যও দিয়েছিলেন।
জোসেফাইন ১৮৫৮ সালে জন্ম গ্রহণ করেন। তাঁর পিতা-মাতার নাম ছিল জন ডেভিড ম্যাকলিওড ও ম্যারি এন লেনন। এই দম্পতির তিন ছেলে এবং তিন মেয়ে ছিল।জোসেফাইনের আরেক বোন ব্রেটিও স্বামী বিবেকানন্দের শিষ্যত্ব গ্রহণ করেন। ব্রেটি ১৮৭৬ সালে উইলিয়াম স্টারজেস কে বিয়ে করেন যিনি রামকৃষ্ণ মিশন ও বেদান্ত সোসাইটির সাথে যুক্ত ছিলেন। জোসেফাইন তাঁর বোন ব্রেটির সংসারে থাকতেন।
১৮৯৫ সালের ২৯ জানুয়ারি জোসেফাইন ও তাঁর বোন ব্রেটি নিউইয়র্কে প্রথমবারের মত স্বামী বিবেকানন্দের বেদান্ত দর্শনের উপর ভাষণ শোনেন।তাদের বন্ধু R. Dora Roetheslesberger স্বামীজীর কথা তাদেরকে বলেন। স্বামীজীর ভাষণ তাদেরকে মুগ্ধ করে এবং বেদান্ত দর্শন সম্পর্কে তাদের আগ্রহ বাড়ে।তিনি বিবেকানন্দের বেদান্ত সোসাইটির একজন সদস্য হন। বিবেকানন্দ তাঁর সম্পর্কে বলেছেন, "I simply adore Joe (Josephine MacLeod) in her tact and quiet way. She is a feminine statesman or woman. She can wield a kingdom. I have seldom seen such strong yet good common sense in a human being. Josephine considered the propagation of Swamiji's message of Indian spirituality in the West as a responsibility. 
জোসেফাইনের বয়স যখন ৩৫ ছিল তিনি তখন বিবেকানন্দের সাথে পরিচিত হন।১৮৯৫ সালের ২৯ জানুয়ারি তারিখকে তিনি তাঁর জীবনের ‘আধ্যাত্মিক জন্মদিন’ হিসেবে অবিহিত করেন।স্বামীজীর বেদান্ত দর্শন শিক্ষা তাঁর জীবনে এত গভীর ভাবে প্রভাব ফেলেছিল যে তিনি বিবেকানন্দকে ‘নতুন বুদ্ধ’ হিসেবে বিবেচনা করতেন।
১৯০২ সালে স্বামী বিবেকানন্দের মৃত্যুর পর জোসেফাইনের জীবনে বিষণ্ণতা শুরু হয়। পরবর্তী চার দশক তিনি স্বামীজীর প্রচারিত বেদান্ত দর্শন প্রচারে ব্রতী ছিলেন। স্বামীজী তাঁর শেষ চিঠিতে তাঁকে লিখেছিলেন, "You have been a good angel to me".[In a previous letter, he had written, "and to you, dear Joe, Pranams । তিনি ভগিনী নিবেদিতারও খুব ঘনিষ্ঠ ছিলেন। 
১৯৪৯ সালে শরতকালে তিনি ক্যালিফোর্নিয়াতে মৃত্যু বরণ করেন। মৃত্যু কালে তিনি ক্যালিফোর্নিয়ার হলিউডের বেদান্ত সোসাইটিতে ছিলেন।
সরপুরিয়া
সরপুরিয়া বাংলার এক জনপ্রিয় মিষ্টান্ন। কৃষ্ণনগরের সরপুরিয়া বিখ্যাত।
সরপুরিয়ার ঐতিহাসিকতা নিয়ে মতভেদ আছে। চৈতন্যদেব তিন প্রকারের সরের মিষ্টান্ন খেতেন। তার মধ্যে অন্যতম সরপুপী বা সরপুরিয়া। কৃষ্ণদাস কবিরাজ রচিত চৈতন্যচরিতামৃততে এর উল্লেখ আছে। অদ্বৈত আচার্য নিজেই চৈতন্যদেবকে সরপুরিয়া পাঠাতেন।
অন্যদিকে প্রচলিত মতে সরপুরিয়ার সৃষ্টিকর্তা কৃষ্ণনগরের অধরচন্দ্র দাস। আবার মতান্তরে সরপুরিয়ার সৃষ্টিকর্তা তারই পিতা সুর্যকুমার দাস। কথিত আছে যে তিনি রাতে দরজা বন্ধ করে ছানা, ক্ষীর ও সর দিয়ে তৈরী করতেন সরপুরিয়া ও তার অপর আবিষ্কার সরভাজা। পরের দিন সকালে মাথায় করে নিয়ে ফেরি করতেন। যুবক অধরচন্দ্র তার পিতার কাছে মিষ্টি তৈরী কৌশল শিখে নেন। ১৯০২ সালে নেদের পাড়ায় অর্থাৎ বর্তমান অনন্তহরি মিত্র রোডে প্রতিষ্ঠা করেন মিষ্টির দোকান। দোকানের নাম অধরচন্দ্র দাস। কালক্রমে এটি একটি প্রতিষ্ঠানে পরিণত হয়। তবে রেসিপি চুরি হয়ে যাওয়ার ভয়ে তিনিও দরজা বন্ধ করে রাতে মিষ্টি তৈরী করতেন। কিন্তু ক্রমশ তার রেসিপি প্রকাশ হয়ে পড়লে অন্যান্য ময়রারাও তৈরী করতে থাকেন সরপুরিয়া ও সরভাজা।
খাঁটি দুধ জ্বাল দিলে তাতে ঘন সর পড়ে। বারে বারে জ্বাল দিয়ে তার থেকে সর তুলে একের পরে এক স্তরে সেই সরকে রাখা হয়। তার পর সেই মোটা সরকে ঘিয়ে ভাজা হয়। তার উপর আলমন্ড, খোয়া ক্ষীর ও এলাচ ছড়িয়ে তার উপর আর এক স্তর ভাজা সর রাখা হয়। তারপর তাকে চিনি মেশানো দুধে রাখা হয়।
১৯৫৫ সালে মুক্তিপ্রাপ্ত সবার উপরে চলচ্চিত্রে ছবি বিশ্বাসের বিখ্যাত সংলাপ 'আমার কুড়িটা বছর ফিরিয়ে দাও'-এর সংলাপ ও দৃশ্য অধরচন্দ্র দাসের মিষ্টির দোকানে দৃশ্যায়িত হয়েছিল।
মালয়েশিয়া জাতীয় ক্রিকেট দল
মালয়েশিয়া জাতীয় ক্রিকেট দল আন্তর্জাতিক ক্রিকেট খেলায় মালয়েশিয়ার জাতীয় পর্যায়ে প্রতিনিধিত্বকারী ক্রিকেট দল। দলটি ১৯৬৭ সাল থেকে আন্তর্জাতিক ক্রিকেট কাউন্সিলের সহযোগী সদস্য হিসেবে রয়েছে।
১৮৮০-এর দশকে বর্তমান মালয়েশিয়ায় ক্রিকেট খেলার প্রচলন ঘটে। ১৮৮৪ সালে ব্রিটিশদের মাধ্যমে রয়্যাল সেলাঙ্গার ক্লাব (আরএসসি) প্রতিষ্ঠিত হয় যা বর্তমান মালয়েশিয়ার প্রথম ক্রিকেট ক্লাব। ১৮৫২ সালে প্রতিষ্ঠিত সিঙ্গাপুর ক্রিকেট ক্লাব সাবেক মালয়ান ক্রিকেট সংস্থার অনুমোদনকৃত ক্লাবরূপে ঐ অঞ্চলের প্রাচীনতম ক্রিকেট ক্লাব।
লিপিবদ্ধকৃত প্রথম খেলাটি ১৮৮৭ সালে সেলাঙ্গর ও মালাক্কার মধ্যে অনুষ্ঠিত হয়েছিল। ১৮৯১ সালে সেলাঙ্গর-সিঙ্গাপুরের মধ্যকার সিরিজ অনুষ্ঠিত হয়। বিংশ শতাব্দীর প্রথমার্ধে জোহরে ক্রিকেট খেলা অনুষ্ঠিত হয়। কিন্তু আনুষ্ঠানিকভাবে লিপিবদ্ধকৃত ক্রিকেট খেলাটি সফরকারী অস্ট্রেলিয়ার সাথে আয়োজন করা হয়েছিল। ১৯২৭ অনুষ্ঠিত এ সফরে অস্ট্রেলিয়ার নেতৃত্ব দিয়েছিলেন সি. জি. ম্যাককার্টনি। ব্রিটিশ সময়কালে মালয়েশিয়ার পেনাংও ঐতিহাসিক ক্রিকেট আয়োজনের স্থান হিসেবে উল্লেখযোগ্য। ১৯০০-এর প্রথমার্ধে পেনাং স্পোর্ট ক্লাব প্রতিষ্ঠিত হয়। ৬ জুন, ১৯২৭ তারিখে মালয় ৩৯ রানের ব্যবধানে অস্ট্রেলিয়াকে পরাভূত করেছিল। মালয়েশিয়ায় জন্মগ্রহণকারী লাল সিং ভারতের হয়ে ১৯৩২ সালে ইংল্যান্ডের বিপক্ষে লর্ডসে টেস্ট ক্রিকেট খেলে প্রথম মালয়েশিয়ানের গৌরব অর্জন করেন। ১৯৪৮ সালে মালয়ান ক্রিকেট সংস্থা প্রতিষ্ঠিত হবার পর ক্রিকেটের বিস্তৃতি ঘটতে শুরু করে। সাবাহ, সারাওয়াক, সিঙ্গাপুর প্রভৃতি আঞ্চলিক ক্রিকেট সংস্থা পরবর্তীকালে ১৯৬৩ সালে প্রতিষ্ঠিত মালয়েশিয়ান ক্রিকেট সংস্থা গঠনের পর যোগদান করে। কিন্তু ১৯৬৫ সালে সিঙ্গাপুরের স্বাধীনতা অর্জনের ফলে তারা সংস্থা ত্যাগ করে।
১৯৭০ সালে মালয়েশিয়ায় প্রথম জাতীয় পর্যায়ের দল গঠিত হয়। এর তিনবছর পূর্বে দলটি আইসিসি’র সহযোগী সদস্যের মর্যাদা পায়। টনি লুইসের নেতৃত্বাধীন মেরিলেবোন ক্রিকেট ক্লাবের বিপক্ষে ২-দিনের খেলায় অংশ নিয়ে ২৩০ রানে পরাজিত হয়েছিল। একই বছর মালয়েশিয়া দল প্রথমবারের মতো সাউদারা কাপে অংশগ্রহণ করে। সিঙ্গাপুরের বিপক্ষে অনুষ্ঠিত ৩-দিনের খেলাটি ড্রয়ে পরিণত হয়। এরপর থেকেই দলটি নিয়মিতভাবে সাংবার্ষিকভিত্তিতে সাউদারা কাপে অংশ নিচ্ছে।
১৯৭৯ সালে অনুষ্ঠিত প্রথম আইসিসি ট্রফিতে মালয়েশিয়া অংশ নেয় ও প্রথম রাউন্ডেই বিদায় নেয়। ১৯৮২ ও ১৯৮৬ সালেও তারা এ ফলাফল অব্যাহত রাখে। ১৯৯০ ও ১৯৯৪ সালে তারা প্লেট প্রতিযোগিতায় পৌঁছে।
১৯৯৫ সালের ফেব্রুয়ারি মাসে সিঙ্গাপুরে অনুষ্ঠিত স্টান নাগাইয়া ট্রফির প্রথম আসরে ৩ খেলার একদিনের সিরিজে অংশ নিয়ে সিঙ্গাপুরের কাছে ২-১ ব্যবধানে পরাজিত হয়। ১৯৯৬ সালে স্টান নাগাইয়া ট্রফি জয় ও সাউদারা কাপে ড্র করার ফলে মালয়েশিয়া এসিসি ট্রফি প্রতিযোগিতার প্রথম আসরে স্বাগতিক দেশের মর্যাদা পায়। কিন্তু প্রথম রাউন্ডে দলটি তৃতীয় স্থান লাভ করেছিল।
প্লুরা
মানবদেহে প্লুরা গহ্বর বলতে দুটি প্লুরার (প্যারাইটাল ও ভিসেরাল) মধ্যবর্তী স্থানকে বুঝানো হয়।প্লুরা দ্বি-স্তর বিশিষ্ট সেরাস পর্দা যা ফুসফুস কে আবৃত করে রাখে।প্লুরা গহ্বরে স্বল্প পরিমাণে ফ্লুইড থাকে।বহিঃস্থ বা প্যারাইটাল প্লুরা পাঁজরের সাথে সম্পর্কযুক্ত এবং অন্তঃস্থ বা ভিসেরাল প্লুরা ফুসফুসকে আচ্ছাদিত করে রাখে।
প্যারাইটাল প্লুরায় তীব্র ব্যথা অনুভূত হলেও সংবেদী স্নায়ুর অভাবে ভিসেরাল প্লুরায় ব্যাথা অনুভূত হয় না।
নিতম্বাস্থি
নিতম্বাস্থি (ইনোমিনেট অস্থি, পেলভিক অস্থি) একটি বড় সমতল অস্থি,যা দেহের কেন্দ্রে থাকে এবং উপর ও নিচের দিকে প্রসারিত।এটি তিনটি অংশ নিয়ে গঠিত;ইলিয়াম,ইশ্চিয়াম ও পিউবিস।
দুটি নিতম্বাস্থি পিউবিক সিমফাইসিসে মিলিত হয় এবং স্যাক্রাম ও কক্কিক্স নিয়ে "পেলভিস" বা "শ্রোণী অস্থিচক্র" গঠন করে।নিতম্বাস্থি দেহের নিম্নাংশের সাথে অক্ষীয় কঙ্কালের সংযোগ করে। প্রতিটি নিতম্বাস্থি ফিমার এর সাথে বল ও কোটর সন্ধি (ball and socket joint) এর মাধ্যমে যুক্ত হয়ে নিতম্ব সন্ধি গঠন করে।
নিতম্বাস্থি তিনটি অংশ নিয়ে গঠিত;ইলিয়াম,ইশ্চিয়াম ও পিউবিস। জন্মের সময় এই তিনটি অংশ আলাদা তরুণাস্থি দ্বারা থাকলেও ২৫ বছরের পরে তা পরিপূর্ণভাবে যুক্ত হয়।
দুটি নিতম্বাস্থি পিউবিক সিমফাইসিসে মিলিত হয় এবং স্যাক্রাম ও কক্কিক্স নিয়ে "পেলভিস" বা "শ্রোণী অস্থিচক্র" গঠন করে।
ইলিয়াম নিতম্বাস্থির সবচেয়ে উপরের অস্থি।এটি অ্যাসিটাবুলামের দুই পঞ্চমাংশ গঠন করে।Iএকে দুই ভাগে ভাগ করা যায়,দেহ এবং ডানা।এদের একটি বক্র রেখা দ্বারা দুই ভাগে ভাগ করা যায়।
স্বামী আত্মজানন্দ
স্বামী আত্মজানন্দ যার পূর্ব নাম ছিল স্টুয়ার্ট এল্কম্যান একজন রামকৃষ্ণ মিশনের সন্ন্যাসী। তিনি রামকৃষ্ণ মিশনে ১৯৮১ সালে যোগদান করেন। তিনি অরিয়েণ্টাল স্টাডিজ এর উপর পেনিনসিলভানিয়া বিশ্ববিদ্যালয় থেকে পি.এইস.ডি ডিগ্রী সম্পন্ন করেন। তিনি বর্তমানে ওয়াশিংটন ডিসি তে বেদান্ত সেন্টারে কর্মরত আছেন।
তিনি গৌড়ীয় বৈষ্ণব সম্প্রদায়ের উপর একটি বই লেখেন সন্ন্যাস গ্রহনের পূর্বে। যেটি ১৯৮৬ সালে প্রকাশিত হয়।
পরিব্রাজিকা ব্রজপ্রাণা
পরিব্রাজিকা ব্রজপ্রাণা (জন্মঃ ১৯৫২) একজন লেখিকা, সমাজসেবী এবং রামকৃষ্ণ মিশনের সন্ন্যাসিনী। তিনি বেদান্ত দর্শন এবং বেদান্ত সোসাইটির বিকাশের ইতিহাস সম্পর্কে লিখেছেন। তিনি সাউর্দান ক্যালিফোর্নিয়ার বেদান্ত সোসাইটির মহিলা সন্ন্যাসীদের পরিচালক। তিনি একজন বিখ্যাত বাগ্মী,পণ্ডিত যিনি বিভিন্ন বিশ্ববিদ্যালয় এবং আন্তধর্ম সম্মেলনে বক্তব্য রেখেছেন। 
পরিব্রাজিকা ব্রজপ্রাণা ১৯৫২ সালে ক্যালিফোর্নিয়াতে জন্ম গ্রহণ করেন। তিনি সান্তা ক্রুজের ক্যালিফোর্নিয়া বিশ্ববিদ্যালয় থেকে স্নাতক সম্পন্ন করেন। এরপর কিছু দিন সহকারী অধ্যাপক হিসেবে বিশ্ববিদ্যালয়ে শিক্ষাকতা করেন। ১৯৬৭ সালে সান্তা বারবারাতে বেদান্ত সোসাইটিতে স্বামী প্রভাবানন্দের সাথে পরিচয় ঘটে। তখন তিনি ভিয়েতনামে আমেরিকার আগ্রাসনের প্রতিবাদে বিভিন্ন কাজ করছিলেন। এরপর তিনি ১৯৮৩ সালে রামকৃষ্ণ মিশনে ব্রহ্মচারী হিসেবে আত্মপ্রকাশ করেন। ১৯৮৮ সাল থেকে সম্পূর্ণ রূপে সন্ন্যাসী জীবন যাপন শুরু করেন। তিনি ২০০৬ সালে সানফ্রান্সিসকোতে আন্তধর্মীয় সম্মেলনে দালাই লামার সাথে সহ বক্তা হিসেবে দায়িত্ব পালন করেন। 
তিনি একজন বিখ্যাত বাগ্মী,পণ্ডিত যিনি বিভিন্ন বিশ্ববিদ্যালয় এবং আন্তধর্ম সম্মেলনে বক্তব্য রেখেছেন। তাঁর বেদান্ত দর্শনের উপর লেখা বই Vedanta: A Simple Introduction (১৯৯৯),সম্পাদিত বই Living Wisdom (১৯৯৪),তিনি স্বামী ত্যাগানন্দের সাথে মিলে লিখেছেন Interpreting Ramakrishna: Kali's Child Revisited (২০১০)
লাভ লাইকস কোইনসিডেন্সেস
লাভ লাইকস কোইনসিডেন্সেস () হল ২০১১ সালে মুক্তিপ্রাপ্ত একটি তুকী রোমান্টিক চলচ্চিত্র, যেটি পরিচালনা করেছেন তুর্কি পরিচালক ওমর ফারুক সোরাক। চলচ্চিত্রটিতে মূল প্রনয়যুগল হিসেবে অভিনয় করেছেন তুর্কী অভিনেতা মেহমেত গুনসুর এবং অভিনেত্রী বেলজিম বিলগিন এরদোয়ান, যারা তাদের উভয়ের জীবনে সংঘটিত কতগুলো পারষ্পারিক আকস্মিক ঘটনার দ্বারা পরষ্পর একে অপরের হৃদয় জয় করেন। চলচ্চিত্রটি তারিখে মুক্তি পাওয়ার পরপরই তুর্কি সিনেমার বক্স অফিসে এক নম্বরে চলে আসে এবং ২০১১ সালের তুরস্কের সর্বোচ্চ আয়কৃত চলচ্চিত্রগুলোর তালিকায় স্থান করে নেয়।
ছত্রধর মাহাতো
ছত্রধর মাহাতো () (জন্ম ১৯৬৪) হচ্ছেন একজন ভারতের পশ্চিমবঙ্গের লালগড়ের রাজনৈতিক কর্মী। তিনি মাওবাদী সমর্থিত "পুলিশ সন্ত্রাসবিরোধী জনসাধারণের কমিটি"র (People's Committee Against Police Atrocities (PCAPA)), আহ্বায়ক এবং একজন বিখ্যাত আদিবাসি নেতা, যদিও তিনি নিজে উত্তরাধিকারসূত্রে নিজে আদিবাসী নন। তিনি ২০০৮ সালের নভেম্বরের শালবনী বিস্ফোরণের পর খ্যাতি অর্জন করেন।
ছত্রধর মাহাতো লালগড়ের আমলার ছোট কুটিরে জন্মগ্রহণ করেন। তিন ভাইয়ের মধ্যে তিনি সবার বড়। লালগড়ের রামকৃষ্ণ মিশন বিদ্যাপীঠ থেকে উচ্চ মাধ্যমিক পরীক্ষার পর তিনি মেদেনিপুর দে কলেজে ভর্তি হন যেখানে তিনি মমতা বন্দ্যোপাধ্যায় অনুপ্রাণিত ছাত্র কংগ্রেসের কর্মী সদস্য হন। তিনি কলেজের পাঠ শেষ করেননি।
সত্য প্রসাদ বরুয়া
সত্য প্রসাদ বরুয়া (; ) অসমের একজন নাট্যকার, অভিনেতা, নাটক পরিচালক, নাটক সমালোচক, সাহিত্যিক, নিবন্ধকার, সাংবাদিক ও নাটক তত্বের বিশিষ্ট গবেষক। তরুন বয়স থেকে তিনি অভিনয় ও নাটক লেখা আরম্ভ করেন। গুয়াহাটির সুন্দর সেবী সংঘের মাধ্যমে তিনি অভিনয়ে মহিলার সুযোগ দিয়েছিলেন। শিক্ষা ও জ্যোতিরেখা নাটকের মাধ্যমে তিনি লোকচর্চায় আসেন। তিনি ১৯৭৮ সনে অসম সরকার থেকে পেন্শন লাভ করেন। তাঁর জীবনকালে তিনি প্রায় ২০টি মৌলিক নাটক, শিশু রচনা, মঞ্চতত্ব নাটক ও অনুবাদ নাটক রচনা করেছেন। 
১৯১৯ সনের ২৯ অক্টোবর মিজোরাম রাজ্যের আইজলে সত্য প্রসাদ বরুয়ার জন্ম হয়। তাঁর পিতার নাম গুরু প্রসাদ বরুয়া ও মাতার নাম পদ্মরেখা বরুয়া। ১৯৩৮ সনে কটন কলেজ থেকে অর্থনীতি বিষয়ে স্নাতক ডিগ্রী লাভ করে তিনি আইনের অধ্যয়ন করা আরম্ভ করেন। জীবিকার কথা চিন্তা করে তিনি মাতৃর স্মৃতিতে পদ্মপ্রকাশ নামক একটি প্রকাশন প্রতিষ্ঠান স্থাপন করেন। ১৯৪৮ সনে অল ইণ্ডিয়া রেডিওতে যোগদান করে প্রথম সরকারি চাকুরি জীবনে প্রবেশ করেন। ১৯৬৫ সনে তিনি অসম সরকারের তথ্য ও জনসংযোগ বিভাগে যুগ্মসঞ্চালক রুপে যোগদান করেন। ১৯৭০ সনে তিনি প্রতিষ্ঠানটির সঞ্চালক রুপে কার্যনির্বাহ করেন। ১৯৭২ সনে সাংস্কৃতিক সঞ্চালকালয়ের প্রতিষ্ঠাপক রুপে কার্যনির্বাহ করার পর ১৯৭৪ সনে চাকুরি থেকে অবসর গ্রহণ করেন।
গুয়াহাটির কুমার ভাস্কর নাট্য মন্দিরের সহিত জড়িত থাকা সত্য প্রসাদ বরুয়া রক্ষণশীল অসমীয়া সমাজের নারী ও পুরুষ একত্রে অভিনয় করার ক্ষেত্রে যথেষ্ট ভূমিকা পালন করেছেন। ফস্বরুপ নারী ও পুরুষ একত্রে অভিনয় করার সুযোগ পায়। তিনি বেতারের মাধ্যমে ৫০০অধিক নাটকে অংশ গ্রহণ করেন। তিনি রচনা করা ধরালৈ যিদিনা নামিব সরগ ছিল অল ইণ্ডিয়া রেডিওতে প্রচার হওয়া প্রথম অসমীয়া নাটক। তিনি সংস্কৃত, প্রাকৃত ইত্যাদি প্রাচীন ভারতীয় ভাষার নাটক ছাড়াও বাংলা, পাঞ্জাবি ও হিন্দী ভাষার নাটকেরও অধ্যয়ন করেছেন। উক্ত বিষয়ে তিনি গ্রন্থ ও প্রবন্ধ রচনা করে অসমীয়া সাহিত্যে বিশেষ অবদান রেখেছেন। তদুপরি তিনি গ্রীক, ইংরেজি ও রুশ ইত্যাদি ভাষার নাটক অসমীয়া ভাষায় অনুবাদ করে নাটক প্রেমী দর্শকদের উপকৃত করেছেন। ১৯৭৮ সনে তিনি ইডিপাস নাটকে অভিনয় করার জন্য সর্বভারতীয় সমালোচক সংস্থা থেকে শ্রেষ্ঠ অভিনেতা পুরস্কার লাভ করেন।
পূর্ণাঙ্গ নাটক
ছোট নাটক
নাটক
উপন্যাস/গল্প/কবিতা
মননশীল রচনা
পূর্ণাংগ নাটক
অনুবাদ/অভিযোজনা/রূপান্তর
মঞ্চতত্ব
কিশোর ও শিশু সাহিত্য
ইউনিভার্সিটি অব ক্যালিফোর্নিয়া, ডেভিস
ইউনিভার্সিটি অব ক্যালিফোর্নিয়া, ডেভিস ক্যালিফোর্নিয়ার ডেভিসে অবস্থিত একটি পাবলিক বিশ্ববিদ্যালয়। এটি ৭৩০৯ একর এলাকা জুড়ে অবস্থিত।
চতুর্ভুজ মন্দির, ওড়ছা
চতুর্ভুজ মন্দির (দেবনাগরী: चतुर्भुज मंदिर) একটি বিষ্ণু মন্দির। এটি ভারতের মধ্য প্রদেশের ওড়ছা নামক স্থানে অবস্থিত। চতুর্ভুজ নামটি সংস্কৃত শব্দ चतु: = চার ও भुजा = বাহু বা হাত থেকে এসেছে। অর্থাৎ চার হাত বিশিষ্ট ভগবান বিষ্ণুকে বোঝানো হয়েছে।
এ মন্দিরটি অরছার বুন্দেলা রাজপুত রাজারা নির্মাণ করেছেন। ১৭শ শতকে রাজা "মধুকর শাহ" এই মন্দিরের নির্মাণ কাজ শুরু করেন এবং তাঁর ছেলে রাজা বীর সিংহ দেও এর নির্মাণ কাজ শেষ করেন। এই মন্দিরটি সুউচ্চ চূড়া বিশিষ্ট। মন্দিরের বাইরের গাত্র পদ্মের চিহ্ন দিয়ে অলংকৃত। এছাড়াও বিভিন্ন ধর্মীয় ও অসাম্প্রদায়িক চিহ্ন দিয়ে মন্দির গাত্র সাজানো। মন্দিরটি পূর্ব মুখী এবং এর কাছেই একটি রাম মন্দির অবস্থিত।
শ্রীকান্তেশ্বরা মন্দির, নঞ্জনগুড়
ননঞ্জনগুদ(কন্নড়ঃನಂಜನಗೂಡು) দক্ষিণ ভারতের একটি অন্যতম তীর্থ ক্ষেত্র। নাঞ্জাঙ্গুর দক্ষিণের কাশী বলে পরিচিত কারণ এখানে রয়েছে প্রচুর মন্দির। এ সকল মন্দিরের মধ্যে ইতিহাস ঐতিহ্য শিল্পকলা সব কিছু মিলিয়ে অনন্য মন্দির শ্রীকান্তেশ্বরা মন্দির। এটি একটি শিব মন্দির। এমন্দিরটি নাঞ্জুগুরেশ্বর মন্দির বলেও পরিচিত।
নাঞ্জু (ನಂಜು) একটি কন্নড় শব্দ যার অর্থ বিষ। আর নাঞ্জুগুরেশ্বরা (ನಂಜುಂಡೇಶ್ವ) অর্থ বিষের রাজা (হলাহল)। সমুদ্র মন্থনের সময় মহাদেব বিষ পান করে নীলকণ্ঠ রূপ ধারণ করেন। সেখান থেকেই এ নামটি এসেছে। এভাবেই এ শহরের নাম হয় নাঞ্জুগুড় বা মাহাদেবের বাসস্থান। এ শহরটি কপিলা নদীর তীরে অবস্থিত।
বর্তমানের মন্দিরটি গঙ্গা রাজা নির্মাণ করেন নবমশতকে। বলা হয় এ মন্দিরে গৌতম বুদ্ধ কিছুদিন ছিলেন এবং এখানে একটি শিব লিঙ্গ স্থাপন করেন। এ মন্দিরটিকে হাকিম নাঞ্জুগুরাও বলা হয়। কারণ এ মন্দিরে পূজা দিয়ে বাদশাহ টিপু সুলতান এবং তার পিতা হায়দার আলী তাদের নিজেদের খুব প্রিয় দুটি মুমূর্ষু- হাতির প্রাণ ফিরে পান।
এ মন্দিরের সব থেকে বড় উৎসব রথ যাত্রা। স্থানীয় ভাবে একে বলা হয় জাদ্দাজাঠরে এবং চিক্কারা জাঠরে। এদিন মহাদেব,পার্বতী,গণেশ,সুব্রামানিয়া, চণ্ডীকেশ্বরা পাঁচটি রথে নিয়ে পূজা করা হয়। হাজার হাজার ভক্ত সমাবেশ হন এবং শহরের রাস্তায় তারা দড়ি দিয়ে রথ টেনে নিয়ে যান।
ভবেন বরুয়া
ভবেন বরুয়া (; ) অসমের একজন কবি, প্রবন্ধকার ও সমালোচক। "সোণালী জাহাজ" তাঁর শ্রেষ্ঠ কাব্য-কৃতি হিসেবে গন্য করা হয়। এই গ্রন্থের জন্য তিনি ১৯৭৮ সনে প্রকাশন পরিষদ পুরস্কার ও ১৯৭৯ সনে সাহিত্য অকাদেমি পুরস্কার লাভ করেন। 
১৯৪১ সনে অসমের শিবসাগর জেলার জাঁজী নামক স্থানে ভবেন বরুয়ার জন্ম হয়। তাঁর পিতার নাম দেবেন্দ্র নাথ বরুয়া ও মাতার নাম কাঞ্চান বালা বরুয়া।
১৯৫৬ সনে কটন কলেজিয়েট হাইস্কুল থেকে প্রবেশিকা পরীক্ষায় উত্তীর্ণ হন। ১৯৫৮ সনে জগন্নাথ বরুয়া মহাবিদ্যালয় থেকে আই.এ ডিগ্রী লাভ করেন। ১৯৬০ সনে তিনি স্কটিশ চার্ছ কলেজ থেকে ইংরেজি বিষয়ে স্নাতক ডিগ্রী লাভ করেন। তারপর তিনি এক বৎসরের জন্য যোরহাট বিদ্যালয়ে শিক্ষকতা করেন ও দের বৎসরের জন্য আকাশবানী দিল্লী বিভাগে যোগদান করেন। ১৯৬৩ সনে দিল্লী বিশ্ববিদ্যালয় থেকে স্নাতকোত্তর ডিগ্রী লাভ করেন। শিক্ষা সমাপ্ত করে তিনি কিছুদিন পাঞ্জাব বিশ্ববিদ্যালয়ে ইংরেজি বিভাগের বক্তা রুপে যোগদান করে ও পরে ১৯৬৮ সনে গুয়াহাটি বিশ্ববিদ্যালয়ে ইংরেজি বিভাগে যোগদান করেন।।
বিদ্যালয়ে অধ্যয়ন করার সময় থেকে ভবেন বরুয়া সাহিত্যিক জীবনে প্রবেশ করেন ও ১৯৫৩ সনে নতুন পৃথিবী নামক একটি কাব্য সংকলন প্রকাশ করেন। ১৯৭৭ সনে প্রকাশ পাওয়া "সোনালী জাহাজ" গ্রন্থ তাঁকে অসমীয়া আষা|অসমীয়া]] কবির প্রথম শারীতে উপনীত করে। এই গ্রন্থটি ১০০টি স্বরচিত ও ১৫টি অনুবাদিত কবিতার সংকলন। এই গ্রন্থের জন্য তিনি ১৯৭৮ সনে অসম উপত্যকা সাহিত্য ও ১৯৭৯ সনে সাহিত্য অকাদেমি পুরস্কার লাভ করেন। মানব জীবন, প্রকৃতি, ব্রহ্মাণ্ড ও কলা ইত্যাদির বিচিত্রতা এই পুস্তকে অঙ্কিত হয়েছে । সামাজিক সচেতনা প্রকাশ করা ছাড়াও কবিতার ভাষা ও গঠন ইত্যাদি দিকে বিশেষ গুরুত্ব দেওয়া হয়েছে। 
তাঁর অন্যান্য গ্রন্থ হচ্ছে পন্ধেরটা কবিতা, প্রসংগ: বাণীকান্ত, প্রসংগ: কবিতা, ভবেন বরুয়ার কবিতার আবৃত্তি ইত্যাদি। 
১৯৯০ সনে সাহিত্য অকাদেমির প্রতিনিধি রুপে ইউরোপে অনুষ্ঠিত হওয়া সাহিত্য সন্মিলনে অংশগ্রহন করেছিলেন।
জাভেদ আখতার
জাভেদ আখতার (, ; জন্ম: ১৭ জানুয়ারি, ১৯৪৫) একজন কবি, গীতিকার এবং চিত্রনাট্যকার।
তিনি ভারতের মূলধারার একজন লেখক এবং তাঁর বেশীরভাগ সফল এবং জনপ্রিয় কাজগুলো সেলিম খানের সাথে করেছেন। তাঁর কাজের স্বীকৃতিস্বরূপ তিনি ১০ টি ফিল্মফেয়ার পুরস্কারে ভূষিত হন।
তাঁর আসল নাম ছিলো জাদু। তাঁর বাবার লেখা একটা কবিতা "লম্বা,লম্বা কিসি জাদু কা ফাসানা হোগা" থেকে এই নাম নেওয়া হয়। পরবর্তীতে আনুষ্ঠানিকভাবে তিনি 'জাদু' নামের সাথে মিল রেখে জাভেদ নাম নেন।
তিনি লখনউয়ের কলভিন তালুকদার কলেজ এবং মিন্টো সার্কেলে পড়াশোনা করেন। তিনি আলীগড় মুসলিম বিশ্ববিদ্যালয় থেকে মেট্রিকুলেশান পাস করেন।
১৯৬৪ সালের ৪ অক্টোবরে আখতার মুম্বই আসেন এবং চলচ্চিত্র শিল্পে কাজ নেওয়ার চেষ্টা করতে থাকেন কিন্তু ১৯৭০ সাল পর্যন্ত তিনি কোনো কাজ নিতে সমর্থ হননি।
সেলিম খানের সাথে প্রথম জাভেদ আখতারের সাক্ষাৎ হয় সরহাদি লুটেরা ছবি তৈরির সময়। এই ছবি ছিলো সেলিম খানের সর্বশেষ অভিনীত ছবিগুলোর একটা। এরপর তিনি চিত্রনাট্য লেখার দিকে মন দেন। এই সময় থেকে তাঁদের মধ্যে বন্ধুত্ব গড়ে উঠে। সেলিম খান চিত্রনাট্য লিখতেন আর জাভেদ আখতার তাঁকে ডায়ালগ দিয়ে সাহায্য করতেন।
সেই সময় থেকে তাঁরা সেলিম-জাভেদ জুটি নামে ব্যাপক পরিচিতি পান। ১৯৮২ এর আগ পর্যন্ত তাঁরা এভাবেই কাজ চালিয়ে যান।
রাজেশ খান্না প্রথম সেলিম খান এবং জাভেদ আখতারকে তাঁর হাতি মেরে সাথি চলচ্চিত্রে কাজ করার সুযোগ দেন।
এছাড়াও তাঁদের ব্যবসাসফল জনপ্রিয় চলচ্চিত্রগুলির মধ্যে রয়েছে: যাদু কি বারাত (১৯৭৩), জাঞ্জির (১৯৭৩), হাত কি সাফাই (১৯৭৪), দেবর (১৯৭৫), শোলে (১৯৭৫), প্রেমাদা কান্নিকি, চাচা ভাতিজা (১৯৭৭), ডন (১৯৭৮), ত্রিশূল (১৯৭৮), মনুশুলু চেছিনা দঙ্গালু (তেলেগু ছবি), যুগনধার, দোস্তানা (১৯৮০), ক্রান্তি (১৯৮১), জামানা (১৯৮৫) এবং মি. ইন্ডিয়া (১৯৮৭)। তারা একত্রে প্রায় ২৪টির মত চলচ্চিত্রে কাজ করেছেন; যেমন: ২টি তেলেগু চলচ্চিত্র, মনুশুলু চেছিনা দঙ্গালু, যুগনধার এবং একটি কন্নাটা চলচ্চিত্র প্রেমাদা কান্নিকি। তাদের লেখা ২৪টি চলচ্চিত্রের মধ্যে ২০টি ব্যবসাফল হিট চলচ্চিত্র। তাদের লেখা চিত্রনাট্য বক্স অফিসে তেমন সাফল্য দেখাতে না পারা চলচ্চিত্র গুলি হল; আখিরী দাও (১৯৭৫), ইমান ধর্ম (১৯৭৭), কালা পাত্থর (১৯৭৯), এবং শান (১৯৮০)। তারা ১৯৮২ সালের ব্যক্তিগত বিষয়ের কারণে আলাদা হয়ে যান। সেলিম-জাভেদ জুটিকে সর্বকালের সর্বশ্রেষ্ঠ সফল চিত্রনাট্যাকার হিসাবে বর্ণনা করা হয়।
আখতার ২০০৯ সালের ১৬ই নভেম্বর রাজ্যসভার সদস্য মনোনীত হন।
আখতার হানি ইরানির সাথে বিয়ে করেন এবং এখানে তার দুই সন্তান ফারহান আখতার এবং জয়া আখতার জন্মগ্রহণ করে। ফারহান এবং জয়া দুজনেই অভিনয় করছেন। বাবা আখতার আর ছেলে ফারহান বেশ কিছু ছবিতে এক সাথে কাজ করেছেন যেমন "দিল চাহতা হ্যায়", "লক্ষ্য", "রক অন!!" এবং"জিন্দেগি না মিলেগি দোবারা" মেয়ে জয়ার সাথে।
জাভেদ আখতার হানি ইরানিকে তালাক দেন এবং উর্দু কবি কাইফি আজমির মেয়ে জনপ্রিয় অভিনেত্রী শাবানা আজমিকে বিয়ে করেন।
তিনি পাঁচ বার জাতীয় পুরস্কার পান, এছারাও পদ্মশ্রী এবং পদ্মভূষণ পুরস্কার পেয়েছেন। সাহিত্য অকাদেমি পুরস্কার পেয়েছেন তাঁর কবিতা সংগ্রহ "লাভা"র জন্য।
জাইশ আল-জিহাদ আল-মুকাদ্দাস
জাইশ আল-জিহাদ আল-মুকাদ্দাস (Arabic: جيش الجهاد المقدس; "Jaysh al-Jihad al-Muqaddas") (আর্মি অব দ্য হলি ওয়ার নামেও পরিচিত) ছিল ফিলিস্তিনি আরবদের নিয়ে গঠিত একটি অনিয়মিত যোদ্ধা দল। ১৯৪৭-৪৮ সালে এই বাহিনী ফিলিস্তিন গৃহযুদ্ধে নেতৃত্ব দেয়। আবদুল কাদির আল-হুসাইনি ও হাসান সালামা এর নেতৃত্ব দেন। একে হুসাইনির ব্যক্তিগত বাহিনী বলা হয়। আরব লীগ এদের পাল্টা পদক্ষেপ হিসেবে জাইশ আল-ইনকাজ আল-আরাবি গঠন করে যাতে তাদের প্রতিরোধ করা যায় এবং ফিলিস্তিনি আরব নেতৃত্ব বহাল থাকার তার নিজস্ব পরিকল্পনা বহাল থাকে। সেসাথে স্বাধীন রাজনৈতিক ও সামরিক ক্ষমতার ব্যবহার প্রতিরোধও এর উদ্দেশ্য ছিল। তবে আরব সরকারগুলো কয়েক হাজার স্বেচ্ছাসেবককে উভয় বাহিনীতে যোগ দানে বিরত রাখে।
১৯৪৭ সালের ডিসেম্বর আবদুল কাদির আল-হুসাইনি জেরুজালেম সেক্টরে আসেন এবং ১৯৪৮ সালের মার্চ নাগাদ ১২৮ জন লোক তার কাছে ছিল। তিনি বির জাইত নামক স্থানে তার সদরদপ্তর স্থাপন করেন এবং জেরুজালেমের দিকে ইহুদি যানবাহনের উপর আক্রমণ করে শহরে অবরোধ সৃষ্টি করেন। হাসান সালামা ৯৫০ জনের সাথে ও ২২৮ জন অনিয়মিত লোক সেনা নিয়ে "তেল আবিব-জেরুজালেম" সড়কের প্রবেশপথে লিড্ডা ও রামল নামক স্থানে অপারেশনের দায়িত্ব নেন।
জাইশ আল-জিহাদ আল-মুকাদ্দাসের অধীনে স্থানীয় প্রতিরক্ষার জন্য ৫০,০০০ এর বেশি ফিলিস্তিনি আরব ছিল। কিন্তু ইসরায়েলের স্বাধীনতা যুদ্ধের সময় বাইরে পাঠানোর জন্য সব মিলিয়ে ৫,০০০ থেকে ১০,০০০ সেনা ছিল।
১৯৪৮ সালের ৮ এপ্রিল কাসতাল পাহাড়ের নিয়ন্ত্রণের জন্য যুদ্ধের সময় হুসায়নি হাতাহাতি লড়াইয়ে নিহত হন। তার বাহিনী হাগানাহর কাছ থেকে কাসতাল উদ্ধার করে। ইতিপূর্বে হাগানাহ ১০০ জনের মত সেনা নিয়ে অপারেশন নাকশনের সময় একটি গ্রাম দখল করে। তারা মুতজার ইহুদি বসতির দিকে পিছু হটে। পালমাচ সেনারা ৮-৯ এপ্রিল রাতে গ্রামই পুনরায় দখল করে নেয়। অধিকাংশ বাড়ি উড়িয়ে দেয়া হয় এবং পাহাড়টি কমান্ড পোস্ট হিসেবে ব্যবহৃত হতে থাকে। হুসায়নির মৃত্যুর ফলে তার সেনাদের মধ্যে মনোবলে চিড় ধরেছিল।
১৯৪৮ সালের ২২ সেপ্টেম্বর প্রথম আরব ইসরায়েলি যুদ্ধের সময় নিখিল ফিলিস্তিন সরকার গঠিত হলে এটি জাইশ আল-জিহাদকে পুনরায় গঠন করে এবং ফিলিস্তিনকে স্বাধীন করার লক্ষ্য ঘোষণা দেয়। তবে সরকারের নিজস্ব কোন অর্থ ছিল না। তারা মিশরের তত্ত্বাবধানে পরিচালিত হত এবং ফলপ্রসু ছিল না।
১৯৪৮ সালের অক্টোবরে জর্ডান, জাইশ আল-জিহাদের বেশ কিছু ইউনিটকে ঘিরে ফেলে নিরস্ত্র করার জন্য আরব লিজিওনকে আদেশ দেয়।
12. Dupuy (1978) p 41
13. Benny Morris (2008) P158 p170,171,219
Dupuy N Trevor,(1978)."Elusive Victory The Arab- Israeli war 1947-1974" New York,N.Y. 10022
কুব্বাত আস-সিলসিলা
কুব্বাত আস সিলসিলা (, "Qubbat as-Silsila") হল জেরুজালেমের পুরনো শহরে কুব্বাত আস সাখরার পূর্ব পাশে অবস্থিত একটি গম্বুজ। হারাম আল শরিফের এটি অন্যতম প্রাচীন স্থাপনা। এটি কোনো মসজিদ নয়। তবে এটিকে নামাজের স্থান হিসেবে ব্যবহার করা হয়। উমাইয়ারা এটি নির্মাণ করে। ক্রুসেডারদের সময় এটি একটি খ্রিষ্টান চ্যাপল হিসেবে ব্যবহার করা হত। আইয়ুবীয়রা পুনরায় এটিকে ইসলামি প্রার্থনার স্থানে রূপান্তর ঘটায়। পরবর্তীতে মামলুক, উসমানীয় ও ফিলিস্তিন ভিত্তিক ওয়াকফ এই স্থাপনার সংস্কার করে।
এডওয়ার্ড সাইদ
এডওয়ার্ড সাইদ (, ""; ২ নভেম্বর ১৯৩৫ – ২৫ সেপ্টেম্বর ২০০৩) ছিলেন একজন ফিলিস্তিনি আমেরিকান তাত্ত্বিক ও বুদ্ধিজীবী। তিনি উত্তর উপনিবেশবাদ ধারণার সৃষ্টিতে অবদান রাখেন। সাইদ মেন্ডেটরি প্যালেস্টাইনে জন্মগ্রহণ করেন। পিতার দিক থেকে তিনি একজন আমেরিকান নাগরিক ছিলেন। তিনি জেরুজালেম ও কায়রোতে তার শৈশব অতিবাহিত করেন। সেখানে তিনি অভিজাত ব্রিটিশ বিদ্যালয়ে শিক্ষালাভ করেন। এরপর তিনি যুক্তরাষ্ট্রের উদ্দেশ্যে যাত্রা করেন। সেখানে তিনি প্রিন্সটন বিশ্ববিদ্যালয় থেকে ব্যাচেলর ডিগ্রি লাভ করেন এবং হার্ভার্ড বিশ্ববিদ্যালয় থেকে ইংরেজি সাহিত্যে ডক্টরেট হন। ১৯৬৩ সালে তিনি কলাম্বিয়া বিশ্ববিদ্যালয়ে যোগ দেন। ১৯৯১ সালে তিনি সেখানে ইংরেজি ও তুলনামূলক সাহিত্যের অধ্যাপক হন।
কাত্যায়ন
কাত্যায়ন (খ্রিস্টপূর্ব ৩য় শতক) একজন সংস্কৃত ব্যাকরণবিদ এবং বৈদিক আমলের প্রথিযশা গনিতবিদ। তিনি বৈদিক ভারতের একজন অধিবাসী ছিলেন। 
তিনি দুটি বিশেষ কাজের জন্য এখনও বিখ্যাত হয়ে আছেন
• তিনি ‘সুল্বসুত্রের’ একটি অংশের ব্যাখ্যা লেখেন। এটি নয়টি সুত্রের একটি লিখন যেখানে জ্যামিতির মৌলিক বিষয় গুলো নিয়ে আলোচনা করা হয়েছে। এখানে লম্ব,ত্রিভুজ,রম্বস প্রভৃতি জ্যামিতিক বিষয় গুলো আলোচনা করা হয়েছে।
জাপান জাতীয় মহিলা ক্রিকেট দল
জাপান জাতীয় মহিলা ক্রিকেট দল আন্তর্জাতিক ক্রিকেট অঙ্গনে জাপানের জাতীয় পর্যায়ের মহিলা ক্রিকেট দলের প্রতিনিধিত্বকারী দল। ২০০৩ সালে নেদারল্যান্ডসে অনুষ্ঠিত আইডব্লিউসিসি ট্রফির মাধ্যমে আন্তর্জাতিক অঙ্গনে তাদের অভিষেক ঘটে। এরফলে যে-কোন জাপানী দলের পূর্বেই তারা প্রথম একদিনের খেলায় অংশগ্রহণ করে। তখনও জাপানের পুরুষ ক্রিকেট দল এ পর্যায়ে পৌঁছেনি। পাঁচ খেলার ঐ প্রতিযোগিতার সবগুলো খেলাতেই দলটি হেরে যায় ও নেদারল্যান্ডসের বিপক্ষে অনুষ্ঠিত খেলায় অবিশ্বাস্যরূপে অতিরিক্ত ১০৪ রান দেয়। প্রতিযোগিতায় পাকিস্তানের বিপক্ষে তারা মাত্র ২৮ রানে অল-আউট হয়। তন্মধ্যে অতিরিক্ত রান থেকেই আসে ২০ রান ও ব্যাট থেকে আসে মাত্র ৮ রান। উদ্বোধনী ব্যাটসম্যানদ্বয় ৩ রান করেছিলেন।
সেপ্টেম্বর, ২০০৬ সালে তারা পুণরায় আন্তর্জাতিক অঙ্গনে ফিরে আসে। ২০০৭ সালে আয়ারল্যান্ডে অনুষ্ঠিত বিশ্বকাপের বাছাইপর্বে পূর্ব এশিয়া/প্রশান্ত মহাসাগরীয় অঞ্চল থেকে প্রতিনিধিত্বের অংশ হিসেবে পাপুয়া নিউগিনি’র বিপক্ষে তিন খেলার একদিনের সিরিজে অংশ নেয়। জাপান আইডব্লিউসিসি ট্রফিতে খানিকটা উন্নতি করলেও তিনটি খেলার সবগুলোতেই পরাজিত হয়।
রওশন আরা বাচ্চু
রওশন আরা বাচ্চু (জন্ম:১৭ ডিসেম্বর, ১৯৩২) ১৯৫২ সালে বাংলা ভাষা আন্দোলনের একজন সংগ্রামী। ২১শে ফেব্রুয়ারিতে যে সমস্ত ছাত্র নেতারা ১৪৪ ধারা ভাঙ্গতে চেয়েছিলেন তিনি তাদের অন্যতম।
তিনি ১৯৩২ সালের ১৭ই ডিসেম্বর সিলেটের কুলাউড়া থানার উছলাপাড়া গ্রামে জন্ম গ্রহণ করেন। তার বাবার নাম এ এম আরেফ আলী এবং মায়ের নাম মনিরুন্নেসা খাতুন।
রওশন আরা বাচ্চু ১৯৪৭ সালে পিরোজপুর গার্লস স্কুল থেকে ম্যাট্রিক পাস করেন। এরপর বরিশাল ব্রজমোহন কলেজ থেকে ১৯৪৮ সালে ইন্টারমিডিয়েট পাস করে ঢাকা বিশ্ববিদ্যালয় থেকে ১৯৫৩ সালে দর্শনে অনার্স করেন। এরপর ১৯৬৫ সালে বি এড এবং ১৯৭৪ সালে ইতিহাসে এম এ করেন। তিনি সলিমুল্লাহ মুসলিম হল এবং উইম্যান স্টুডেন্টস রেসিডেন্স এর সদস্য নির্বাচিত হন। তিনি "গণতান্ত্রিক প্রোগ্রেসিভ ফ্রন্ট" এর সাথে ছাত্র রাজনীতিতে অংশগ্রহন করেন।
তিনি বিভিন্ন শিক্ষা প্রতিষ্ঠানের সাথে যুক্ত ছিলেন যেমনঃ ঢাকার আনন্দময়ী স্কুল, লিটন অ্যাঞ্জেলস, আজিমপুর গার্লস স্কুল (খন্ডকালীন), নজরুল একাডেমি, কাকলি হাই স্কুল এবং পরে আলেমা একাডেমিতে। সবশেষে ২০০০ সালে বিএড কলেজে অধ্যাপক হিসেবে অবসর গ্রহণ করেন।
১৯৫২ সালের বাংলা ভাষা আন্দোলনের সময় রওশন আরা বাচ্চু ছিলেন ঢাকা বিশ্ববিদ্যালয়ের ছাত্রী। ২১ ফেব্রুয়ারিতে যে সকল ছাত্র নেতারা ১৪৪ ধারা ভাঙ্গার পক্ষে ছিলেন তিনি তাদের মধ্যে অন্যতম। তিনি জনমত সমর্থনের জন্যও ব্যাপক চেষ্টা করেন। তার অনুপ্রেরনায় ইডেন মহিলা কলেজ এবং বাংলাবাজার বালিকা বিদ্যালয় এর ছাত্রীদের সংগঠিত করে আমতলার সমাবেশ স্থলে নিয়ে আসেন। এখান থেকেই ছাত্রনেতারা ১৪৪ ধারা ভঙ্গের ঐতিহাসিক সিদ্ধান্ত নেন। তারা ব্যারিকেড টপকিয়ে মিছিল নিয়ে এগুনোর চেষ্টা করেন। কিন্তু পুলিশের বাধার মুখে ব্যরিকেড টপকানো বেশ কঠিন ছিলো। রওশন আরা বাচ্চু তার দলের সবাইকে নিয়ে পুলিশের তৈরি ব্যারিকেড ভেঙ্গে ফেলেন। এরপর পুলিশ লাঠিচার্জ শুরু করে দেয়। এতে নিহত ও আহত হন অনেকে। রওশন আরা বাচ্চুও ছিলেন এমন আহতদের একজন।
রাই (ফুটবলার)
রাই সুজা ভিয়েরা ডি অলিভিয়েরা (জন্ম: ১৫ মে, ১৯৬৫) রিবেইরো প্রেতো এলাকায় জন্মগ্রহণকারী ব্রাজিলের অবসরপ্রাপ্ত ও প্রথিতযশা ফুটবলার। বিশ্ব ফুটবল অঙ্গনে তিনি রাই () নামেই সমধিক পরিচিত ফুটবল খেলোয়াড়। ব্রাজিল ফুটবল দলে তিনি আক্রমণাত্মক মধ্যমাঠের খেলোয়াড় ছিলেন। জাতীয় দলে তিনি একদশকেরও অধিককাল ফুটবল খেলেছেন। ১৯৯৪ সালের ফিফা বিশ্বকাপ বিজয়ী ব্রাজিল দলের অন্যতম সদস্য ছিলেন তিনি।
১৫ বছরের ফুটবল জীবনে তিনি সাঁও পাউলো এবং প্যারিস সেন্ট-জার্মেইন দলের হয়ে ক্লাব ফুটবলে অংশ নিয়েছেন। এ দুইদলে সম্মিলিতভাবে ১৫টি প্রধান শিরোপা জয়ের সাথে সম্পৃক্ত ছিলেন। এছাড়াও তিনি শতগোলের মাইলফলক ছুঁয়েছেন। বিখ্যাত ব্রাজিলীয় ফুটবল তারকা সক্রেটিসের ছোট ভাই হিসেবেও তাঁর পরিচিতি রয়েছে।
১৯৮৭ সালে ব্রাজিলের হয়ে ৫১তম ক্যাপ পরিধান করেন। ঐ বছরই সাঁও পাউলোতে অনুষ্ঠিত কোপা আমেরিকার খেলায় আর্জেন্টিনার বিপক্ষে মাঠে নামেন। চিলির বিপক্ষে ০-৪ গোলে হারা খেলাসহ তিনি দুই খেলায় অংশ নিয়েছিলেন। এরফলে তাঁর দল গ্রুপ-পর্ব থেকেই বিদায় নিতে বাধ্য হয়। ইংল্যান্ডের বিপক্ষে রৌজ কাপে ১৯ মে ১৫ মিনিটের জন্য অংশ নেন ও তাঁর দল ১-১ গোলে ড্র করে।
কোচ কার্লোস আলবার্তো পেরেইরা’র পরিচালনায় ১৯৯৪ সালের ফিফা বিশ্বকাপের ব্রাজিল দলের অধিনায়ক মনোনীত হন তিনি। প্রথম খেলায় রাশিয়ার বিরুদ্ধে ২-০ গোলে জয়ী হয় ব্রাজিল। ঐ খেলায় তিনি পেনাল্টিতে এক গোল করেছিলেন। প্রথম তিন খেলায় রোমারিওকে মাঠে নামানো হলে কোয়ার্টার-ফাইনালে তিনি নেদারল্যান্ডসের বিপক্ষে অতিরিক্ত খেলোয়াড় হিসেবে ১০ মিনিট, সেমি-ফাইনালে সুইডেনের বিপক্ষে ৪৫ মিনিট খেলেন। এরফলে তাঁর দল প্রতিযোগিতায় শিরোপা লাভ করেছিল।
রাইয়ের সহোদর বড় ভাই সক্রেটিস ব্রাজিলের ফুটবলার ছিলেন ও মধ্যমাঠে খেলতেন। তিনিও সাঁও পাউলোর বোতাফিগো ডি সাঁও পাউলো দলের প্রতিনিধিত্ব করেন। আন্তর্জাতিক ফুটবল অঙ্গনে ব্রাজিলের পক্ষে দীর্ঘদিন খেলেছেন। ফুটবল খেলা থেকে অবসর নেয়ার পর সমাজকর্মী ও ন্যায়বিচারের প্রচারণামূলক কর্মকাণ্ডে নিযুক্ত রয়েছেন রাই।
এটিকে
"অ্যাটলেটিকো দি কলকাতা"' ইন্ডিয়ান সুপার লীগে পশ্চিমবঙ্গের কলকাতা শহর থেকে অংশগ্রহনকারী দল| ইন্ডিয়ান সুপার লিগের প্রথম সংকলন ২০১৪ সালের অক্টোবর মাস থেকে অনুষ্ঠিত হবে| অ্যাটলেটিকো দি কলকাতা দলটি ২০১৪ সালের ৭ ই মে ইন্ডিয়ান সুপার লিগের প্রথম প্রথম দল হিসাবে স্থাপিত হয়| দলটির নাম স্পেনীয় ফুটবল দল অ্যাটলেটিকো দি মাদ্রিদের অণুকরণে রাখা হয়েছে, যারা এই দলের অন্যতম যুগ্ম মালিক|
কলকাতা গেমস এন্ড স্পোর্টস প্রাইভেট লিমিটেড এই দলটির পূর্ণাঙ্গ মালিকানা বহন করে। এই সংস্থায় রয়েছেন সৌরভ গঙ্গোপাধ্যায় , সঞ্জীব গোয়েঙ্কা , হর্ষবর্ধন নেওটিয়া ও উৎসব পারেখ।
বিবেকানন্দ যুবভারতী ক্রীড়াঙ্গন দলটির ঘরের মাঠ হিসেবে পরিচিত। এছাড়া সংস্কারের জন্য মূল মাঠটি উপলব্ধ না থাকায় ২০১৬ সালে রবীন্দ্র সরোবর স্টেডিয়াম টি ব্যবহৃত হয়েছে।
"(ভারতীয় জাতীয় দলের প্লেয়ার)"
"(ইংলিশ ফুটবল লীগ ওয়ান খেলেছেন)"
"(ইংলিশ ফুটবল লীগ চ্যাম্পিয়নশিপ খেলেছেন)"
"তারকা প্রদর্শনকারীদের গাঢ় রঙে দেখানো হলো। "
১৯৪৮ আরব-ইসরায়েলি যুদ্ধ
১৯৪৮ আরব-ইসরায়েলি যুদ্ধ বা প্রথম আরব-ইসরায়েলি যুদ্ধ ১৯৪৮ খ্রিষ্টাব্দে ইসরায়েল এবং আরব রাষ্ট্রসমূহ ও ফিলিস্তিনি আরব বাহিনীর গুলোর সম্মিলিত সামরিক বাহিনী মধ্যে সংঘটিত হয়। এটি আরবিতে "নাকবা" (বিপর্যয়) ও হিব্রুতে "মিলখেমেত হাতজমাউত" (স্বাধীনতা যুদ্ধ) বলে পরিচিত যা ১৯৪৮ ফিলিস্তিন যুদ্ধের দ্বিতীয় পর্যায়।
১৯১৭ খ্রিষ্টাব্দের বেলফোর ঘোষণা ও ১৯২০ খ্রিষ্টাব্দের ফিলিস্তিনে ব্রিটিশ মেন্ডেটের পর থেকে আরব ও ইহুদিদের মধ্যে উত্তেজনা ও সংঘর্ষ চলছিল। আরব ও ইহুদি উভয় গোষ্ঠীই ব্রিটিশ নীতির কারণে অসন্তুষ্ট ছিল। ফিলিস্তিনে আরব বিদ্রোহের পর থেকে আরবদের মধ্যে বিরোধী গ্রুপ গড়ে উঠে। ইহুদিদের প্রতিরোধের ফলশ্রুতিতে ইহুদি শক্তির উত্থান হয়। ফিলিস্তিন মেন্ডেটকে দ্বিখন্ডিত করার পরিকল্পনার ফলে সৃষ্ট চলমান উত্তেজনার ফলে ১৯৪৭ এর ৩০ নভেম্বর আরব ও ইহুদিদের মধ্যে গৃহযুদ্ধ শুরু হয়। ফিলিস্তিনকে দুভাগ করে একটি আরব রাষ্ট্র, একটি ইহুদি রাষ্ট্র ও জেরুজালেমের জন্য একটি বিশেষ আন্তর্জাতিক শাসন সৃষ্টি করা এ পরিকল্পনার উদ্দেশ্য ছিল।
১৯৪৮ এর ১৪ মে চলমান গৃহযুদ্ধ ইসরায়েল ও আরব রাষ্ট্রগুলোর মধ্যকার রাষ্ট্রীয় বিরোধ রূপ নেয়। মিশর, জর্ডান ও সিরিয়া এবং ইরাকের প্রেরণ করা সেনাদলের সম্মিলিত বাহিনী ফিলিস্তিনে ঢুকে পড়ে। তারা আরব অঞ্চলগুলো অধিকার করে নেয় এবং ইসরায়েলি বাহিনী ও বেশ কিছু ইহুদি বসতিতে আক্রমণ করে। কিছু সন্ধিকালীন সময় বাদে দশমাস যাবত চলা যুদ্ধের বেশীরভাগ সাবেক ব্রিটিশ মেন্ডেট অঞ্চলে এবং অল্প কিছু সময় সিনাই উপদ্বীপ ও দক্ষিণ লেবাবনে সংঘটিত হয়।
যুদ্ধের ফলশ্রুতিতে ইসরায়েল জাতিসংঘ সাধারণ পরিষদ প্রস্তাব ১৮১ কর্তৃক প্রস্তাবিত ভূখন্ড ধরে রাখতে সক্ষম হয় এবং জাফা, লুদ, রামলা, গেলিলি, নেগেভের কিছু অংশ, তেলআবিব-জেরুজালেম সড়কসহ একটি প্রশস্ত উপত্যকা, পশ্চিম জেরুজালেম এবং পশ্চিম তীরের কিছু অংশসহ প্রস্তাবিত আরব রাষ্ট্রের ৬০% এর উপর কর্তৃক স্থাপন করে। ট্রান্সজর্ডান পূর্ব জেরুজালেমসহ অবশিষ্ট পশ্চিম তীরের উপর নিয়ন্ত্রণ বজায় রাখে। মিশরীয় সেনারা গাযা উপত্যকা অধিকার করে। এতে কোনো আরব ফিলিস্তিনি রাষ্ট্র প্রতিষ্ঠিত হয়নি। ইরাকি ও ফিলিস্তিনিরা ছাড়া বাকি পক্ষগুলোর মধ্যে যুদ্ধবিরতি চুক্তি স্বাক্ষরিত হয়।
এই সংঘর্ষের ফলে মধ্যপ্রাচ্যের জনসংখ্যায় বড় ধরনের পরিবর্তন আসে। ৭০,০০০ এর মত ফিলিস্তিনি আরব ইসরায়েলের অংশ হওয়া অঞ্চল থেকে পালিয়ে যায় বা বহিস্কৃত হয় এবং তারা ফিলিস্তিনি উদ্বাস্তুতে পরিণত হয়। যুদ্ধের পরবর্তী ৩ বছরে মধ্যপ্রাচ্যের অন্যান্য স্থান থেকে প্রায় ৭০,০০০ এর মত ইহুদি তাদের দেশ থেকে পালিয়ে নাহয় বহিস্কৃত হয়ে ইসরায়েলে বসতি স্থাপন করা অন্যান্য ইহুদি উদ্বাস্তুদের সাথে ইসরায়েলে চলে আসে।
মঞ্জুল ভার্গব
মঞ্জুল ভার্গব () (আগস্ট ৮,১৯৭৪) একজন কানাডীয়-মার্কিন গণিতবিদ। তিনি প্রিন্সটন বিশ্ববিদ্যালয়ের R. Brandon Fradd প্রফেসর এবং তিনি নাম্বার থিওরির জন্য বিখ্যাত।
ভার্গব ২০১৪ সালে ‘ফিল্ডস মেডেল’ অর্জন করেছেন। গণিতের উপর এটিই সর্বোচ্চ এবং সব থেকে সম্মানের পুরস্কার। মঞ্জুল হলেন প্রথম ভারতীয় বংশোদ্ভূত গণিতবিদ, যিনি এই বিরল সম্মানের অধিকারী হলেন। দক্ষিণ কোরিয়ার রাজধানী সিউল শহরে ইন্টারন্যাশনাল ম্যাথমেটিক্যাল কনফারেন্স তাঁর হাতে তুলে দেওয়া হয়। প্রতি চার বছরে এক বার এই দিনেই গণিতজ্ঞদের এই বিশ্ব সম্মেলন হয়। এর আগেরটি হয়েছিল ভারতের হায়দরাবাদে। কারো বয়স ৪০ পেরিয়ে গেলে এই পুরস্কার দেওয়া হয় না।
ইন্টারন্যাশনাল ম্যাথমেটিক্যাল ইউনিয়নের তথ্যমতে, জ্যামিতিক সংখ্যার নয়া পদ্ধতি আবিষ্কার করার জন্য মঞ্জুল ভার্গবকে এই মেডেলটি দেওয়া হয়েছে৷ বীজগণিতে নাম্বার থিয়োরি, গাউস উপপাদ্যের উচ্চতর মাত্রায় তাঁর প্রতিপাদ্য গবেষণা বিখ্যাত। ভার্গবের এর্ডশ সংখ্যার মান হল ২।
ভার্গবের পিতৃ নিবাস ছিল ভারতের জয়পুর।তবে তাঁর জন্ম কানাডার হ্যামিলটন,ওন্টারিও তে। তবে তাঁর শৈশব কেটেছে নিউ ইয়র্কের লং আইল্যান্ডে। তাঁর মা মীরা ভার্গবও একজন গণিতজ্ঞ এবং বাবা একজন রসায়নবিদ। গণিতে ওঁর হাতেখড়ি মা মীরা ভার্গবের কাছে। মীরা নিউ ইয়র্কে হফস্ট্রা বিশ্ববিদ্যালয়ে গণিতের শিক্ষক। 
মঞ্জুল মাত্র ১৪ বছর বয়সে তাঁর হাইস্কুলের কম্পিউটার ও গণিতের কোর্স সম্পন্ন করেন। এরপর তিনি Plainedge High School ভর্তি হন। ১৯৯২ সালে স্নাতক সম্পন্ন করেন। ১৯৯৬ সালে Harvard University তে ভর্তি হন। এবছরেই তাঁর কৃতিত্বপূর্ণ গবেষণার জন্য সম্মানজনক মরগান পুরস্কার পান। তিনি ২০০১ সালে প্রিন্সটন থেকে ডক্টরেট ডিগ্রী সম্পন্ন করেন।প্রিন্সটন বিশ্ববিদ্যালয়ে মঞ্জুলের পিএইচডি গাইড ছিলেন অ্যান্ড্রু ওয়াইলস, যিনি ১৯৯৫ সালে সমাধান করেছিলেন ‘ফার্মাস লাস্ট থিয়োরেম’ নামে এক ধাঁধাঁ। তার আগে সাড়ে তিনশো বছরেও কোন পণ্ডিত পারেননি ওই ধাঁধাঁর সমাধান করতে।
গণিতের অধ্যাপক মঞ্জুল সঙ্গীতেও এক জন বিশেষজ্ঞ। বাজান সেতার, তবলা, গিটার এবং বেহালা। তবলায় জাকির হুসেনের ছাত্র মঞ্জুল কনসার্টে অংশ নিয়েছেন আমেরিকার বিভিন্ন শহরে। সংস্কৃতের অধ্যাপক দাদুর কাছেই ওই ভাষায় হাতেখড়ি মঞ্জুলের। সেই সূত্রেই আগ্রহ জন্মায় প্রাচীন ভারতীয় গণিত সম্পর্কে। সাম্প্রতিক কালে তিনি যথেষ্ট পরিশ্রম করেছেন শ্রীনিবাস রামানুজনের গণিতচর্চার সাফল্য বিশ্বের দরবারে তুলে ধরতে।গণিতের সঙ্গে সাহিত্য- সংস্কৃতির এক সমন্বয় বিশ্বাস করেন মঞ্জুল।তাঁর মতে, সংস্কৃতি ছাড়াও ভারতের প্রাচীন ইতিহ্য ও সাহিত্য থেকে এমন কিছু উপাদান তিনি পেয়েছেন, যা তাঁকে ২০০ বছরের জটিল সমস্যার সমাধানে পৌঁছাতে সাহায্য করেছে। প্রাচীন গণিতজ্ঞ ব্রহ্মগুপ্তের অসাধারণ গণিত তত্ত্বের কথা উল্লেখ করে মঞ্জুল বলেন, ভারতের সুপ্রাচীন ইতিহাস ইতিহ্যের মধ্যেও লুকিয়ে আছে গণিতের বহু জটিল সমস্যার সমাধান। পুরানের মত প্রাচীন গ্রন্থ এখনও হতে পারে আধুনিক গণিতের দিকদর্শন- এমনই মত পোষন করেন বিশ্বের শীর্ষ গণিতজ্ঞদের অন্যতম- অধ্যাপক মঞ্জুল ভার্গব।
সাখরা
সাখরা (Arabic: صخرة translit. "Sakhrah") দ্বারা জেরুজালেমের কুব্বাত আস সাখরা নামক স্থাপনার অভ্যন্তরে অবস্থিত পাথরকে বোঝানো হয়। একে ছিদ্রযুক্ত পাথরও বলা হয় কারণ এর দক্ষিণ পূর্ব কোণে একটি গর্ত রয়েছে যা পাথরের নিচে বির আল আরওয়াহ নামক গুহায় চলে যায়। এটি ইহুদি ধর্মের সর্বাধিক গুরুত্বপূর্ণ স্থান। ইহুদি প্রথা অনুযায়ী এটি বেহেশত ও পৃথিবীর মধ্যকার আধ্যাত্মিক সংযোগ। ইহুদিরা প্রার্থনার সময় এর দিকে মুখ করে। তাদের বিশ্বাস অনুযায়ী এটি জেরুজালেমের মন্দিরের "হলি অব হলিসের" স্থান ছিল।
যোগেশ দাস
যোগেশ দাস (; ) অসমের একজন ছোটগল্প লেখক, উপন্যাস লেখক ও সাংবাদিক। ১৯২৭ সনের ১ এপ্রিল তারিখে তাঁর জন্ম হয়। ১৯৮০ সনে "পৃথিবীর অসুখ" নামক গল্পের জন্য তিনি সাহিত্য অকাদেমি পুরস্কার লাভ করেন।। ১৯৮৫ সনে তিনি অসম সাহিত্য সভার বিহুপুরিয়া অধিবেশনে সভাপতিত্ব করেন। তিনি অসমের বিভিন্ন সাংস্কৃতিক অনুষ্ঠানের সহিত জড়িত ছিলেন।
১৯৫৩ সনে গুয়াহাটি বিশ্ববিদ্যালয় থেকে অসমীয়া সাহিত্যে এম.এ ডিগ্রী লাভ করেন। তিনি সাংবাদিক কর্মজীবন গ্রহণ করার পরও অধ্যাপনার বৃত্তি অব্যাহত রাখেন ও গুয়াহাটির বি.বরুয়া মহাবিদ্যালয়ে অসমীয়া বিভাগের প্রধান প্রবক্তা রুপে অবসর গ্রহণ করেন। 
যোগেশ দাশ পঞ্চাশ দশকে নিজেকে লেখক রুপে আত্মপ্রকাশ করেন। ছোট গল্প ও উপন্যাস তিনি সমান দক্ষতায় লেখেন। ১৯৫৩ সনে তাঁর প্রথম উপন্যাস "কলপটুয়ার মৃত্যু" প্রকাশ পায়। ১৯৫৫ সনে তাঁর দ্বিতীয় উপন্যাস ডায়র আরু নাই তাঁকে শক্তিশালী উপন্যাসিক রুপে প্রতিষ্ঠা করে। এই গ্রন্থটি ন্যাশনাল বুক ট্রাষ্ট দ্বারা ভারতের প্রধান ভাষাসমূহে অনুবাদিত হয়। তাঁর অন্যতম বিখ্যাত ছোট গল্পের সংকলন হচ্ছে "পৃথিবীর অসুখ"।' তাঁর "Folklore of Assam" গ্রন্থে অসমের লোক-সংস্কৃতি সমন্ধে সরল ও বিস্তৃত বিবরন পাওয়া যায়।। 
১৯৯৯ সনের ৯ সেপ্টেম্বর তারিখে যোগেশ দাশের মৃত্যু হয়।
সৈয়দ আব্দুল মালিক
সৈয়দ আব্দুল মালিক (; ) অসমীয়া সাহিত্যের এক বিশিষ্ট ঔপন্যাসিক, গল্পকার, নাট্যকার ও কবি। ১৯৭৭ সনে তিনি অসম সাহিত্য সভার সভাপতি পদে নিযুক্ত হন। তিনি "অঘরি আত্মার" কাহিনী নামক উপন্যাসের জন্য ১৯৭২ সাহিত্য অকাদেমি পুরস্কার, ১৯৯২ সনে অসম উপত্যকা পুরস্কার, ১৯৯৫ সনে শংকরদেব পুরস্কার ও পদ্মশ্রী ও পদ্মভূষণ পুরস্কার লাভ করেন। সন্মান লাভ করে৷ 
১৯১৯ সনের ১৫ জানুয়ারীতে অসমের গোলাঘাট জেলার নাহরনি নামক স্থানে সৈয়দ আব্দুল মালিক জন্মগ্রহণ করেন। যোরহাট হাইস্কুল থেকে শিক্ষা সমাপ্ত করে তিনি যোরহাট মহাবিদ্যালয় থেকে আই.এ ডিগ্রী লাভ করেন। ১৯৪১ সনে গুয়াহাটির কটন কলেজ থেকে বি.এ ডিগ্রী লাভ করেন। কিছুবৎসর চাকুরি করার পর ১৯৫১ সনে অসমীয়া বিভাগে এম.এ ডিগ্রী লাভ করেন। 
১৯৪২ সনে আবকারী বিভাগের সাব-ইন্সপেক্টর রুপে কর্মে যোগদান করা আব্দুল মালিকে কিছুদিন সৈন্য বিভাগেও যোগদান দিয়েছিলেন। ১৯৪৬ সনে যোরহাট মহাবিদ্যালয়ে ফার্শী প্রবক্তা রুপে ২বৎসর কাজ করে গুয়াহাটি-শিলং বেতার কেন্দ্রে পোগ্রাম এসিস্টেন্ট হিসেবে যোগদান করেন। প্রায় দের বৎসর এই কার্য করে ঢেকিয়াল হাইস্কুল ও কুরালগুরি হাইস্কুলে শিক্ষকতা করেন। ১৯৫১ সন থেকে ১৯৭৬ সন পর্যন্ত যোরহাটের জে.বি কলেজে অসমীয়া বিভাগে প্রবক্তা রুপে কার্যনির্বাহ করেন। ১৯৬৩ সন থেকে ১৯৬৯ সন পর্যন্ত সাহিত্য অকাদেমি কাউন্সিলে সদস্য রুপে থাকা আব্দুল মালিক ১৯৬৯ সনে সম্পাদক হিসেবে নির্বাচিত হন। ১৯৭৬ সনে রাজ্যসভার সাংসদ হিসেবে নির্বাচিত হন ও অভায়াপুরি অধিবেশনে অসম সাহিত্য সভার সভাপতি রুপে নির্বাচিত হন। ভারতীয় গণ নাট্য সংঘ ও কমিনিউষ্ট আন্দোলনের সহিত তিনি তরুন বয়স থেকে জড়িত ছিলেন। 
২০০০ সনের ১৯ ডিসেম্বর তারিখে সৈয়দ আব্দুল মালিক মৃত্যুবরন করেন।
নাজমুন মুনিরা ন্যান্সি
নাজমুন মুনিরা ন্যান্সি (জন্মঃ ১৩ ডিসেম্বর ১৯৮৭), ন্যান্সি নামে পরিচিত, একজন বাংলাদেশী সংগীতশিল্পী। তার সঙ্গীত জীবন শুরু হয় ২০০৬ সালে "হৃদয়ের কথা" চলচ্চিত্রের গান গেয়ে। ২০০৯ সালের তার প্রথম অ্যালবাম "ভালোবাসা অধরা" মুক্তি পায়। ২০১১ সালের "প্রজাপতি" চলচ্চিত্রের গানে কণ্ঠ দিয়ে তিনি প্রথমবারের মত জাতীয় চলচ্চিত্র পুরস্কার অর্জন করেন। এছাড়া মেরিল-প্রথম আলো পুরস্কার-এ ২০১০ থেকে ২০১৬ সাল পর্যন্ত টানা সাতবার তারকা জরিপে শ্রেষ্ঠ কণ্ঠশিল্পী (নারী) বিভাগে পুরস্কার অর্জন করেন।
ন্যান্সির বাড়ি নেত্রকোনার সাতপাইতে। 
২০০৬ সালে ভালোবেসে বিয়ে করেন ব্যবসায়ী আবু সাঈদ সৌরভকে। আনুষ্ঠানিকভাবে ২০১২ সালের ২৪ মে ছয় বছরের সংসারজীবনের ইতি টানেন নাজমুন মুনিরা ন্যান্সি। তাদের একমাত্র মেয়ে রোদেলা। তিনি পরবর্তীতে নাজিমুজ্জামান জায়েদকে ২০১৩ সালের ৪ মার্চ বিয়ে করেছেন। জায়েদ ময়মনসিংহ পৌরসভায় চাকরি করছেন এবং ব্যবসার সঙ্গেও জড়িত।
২০০৬ সালে "হৃদয়ের কথা" ছবির গানে কণ্ঠ দিয়ে মিডিয়ায় যাত্রা শুরু হয় ন্যান্সির। একই বছরে বিজ্ঞাপনের জিঙ্গেলেও অভিষেক হয় তাঁর। পরের বছরে ২০০৮ সালে আকাশ ছোঁয়া ভালোবাসা ছবির "পৃথিবীর যত সুখ যত ভালোবাসা" গানটির মাধ্যমে রাতারাতি আলোচনায় আসেন ন্যান্সি। এই বছর "আমার আছে জল" এবং চন্দ্রগ্রহণ" চলচ্চিত্রের গানেও কণ্ঠ দেন। ২০০৯ সালে সংগীতা থেকে বের হয় ন্যান্সির প্রথম একক অ্যালবাম "ভালোবাসা অধরা"। এছাড়া "থার্ড পারসন সিঙ্গুলার নাম্বার" চলচ্চিত্রে হাবিব ওয়াহিদের সঙ্গীত পরিচালনায় তার সাথে দ্বৈত "দ্বিধা" গানটি শ্রোতাপ্রিয়তা লাভ করে। এই গানের জন্য তিনি প্রথমবারের মত মেরিল-প্রথম আলো পুরস্কার-এ তারকা জরিপে শ্রেষ্ঠ কণ্ঠশিল্পী (নারী) বিভাগে পুরস্কার লাভ করেন। ২০১০ সালে হাবিবের সঙ্গীত পরিচালনায় "খোঁজ-দ্য সার্চ" চলচ্চিত্রে "এতো দিন কোথায় ছিলে" এবং "ভালোবাসলেই ঘর বাঁধা যায় না" চলচ্চিত্রে "বুকের ভিতর" গানে কণ্ঠ দেন।
২০১১ সালে "প্রজাপতি" চলচ্চিত্রে "স্পর্শ" ও "দু দিকে বসবাস" গানে কণ্ঠ দেন। এই চলচ্চিত্রের গানের জন্য তিনি প্রথমবারের মত জাতীয় চলচ্চিত্র পুরস্কার অর্জন করেন। এছাড়া "কে আপন কে পর" চলচ্চিত্রের গানে কণ্ঠ দেন। ২০১২ সালে ন্যান্সির দ্বিতীয় অ্যালবাম "রঙ" মুক্তি পায়। এবছর "ভালোবাসার রঙ" চলচ্চিত্রের "গভীরে আরো গভীরে" ও "ভালোবাসার একটু বেশি" গানে কণ্ঠ দেন। ২০১৩ সালে মুক্তি পায় তার তৃতীয় একক অ্যালবাম "মায়াবি আকাশ নীল" এবং আসিফ আকবর-এর সাথে দ্বৈত অ্যালবাম "ঝগড়ার গান"। এই বছর "পূর্ণদৈর্ঘ্য প্রেম কাহিনী" চলচ্চিত্রের "আকাশ হতে আমি চাই" গানে কণ্ঠ দেন। এই গানের জন্য তিনি টানা পঞ্চমবারের মত তারকা জরিপে শ্রেষ্ঠ কণ্ঠশিল্পী (নারী) বিভাগে মেরিল-প্রথম আলো পুরস্কার লাভ করেন।
২০১৬ সালে তিনি "সুইটহার্ট" ও "নিয়তি" চলচ্চিত্রে কণ্ঠ দেন। এছাড়া সাউন্ডটেকের ব্যানারে তার চতুর্থ একক অ্যালবাম "ভালোবাসো বলে" বের হয়। এই অ্যালবামের গীত রচনা করেছেন আহমেদ রিজভী এবং সুর ও সঙ্গীত পরিচালনা করেছেন শফিক তুহিন।
২০১৪ সালের ১১ই সেপ্টেম্বর ন্যান্সি বাংলাদেশ জাতীয়তাবাদী দল (বিএনপি)-এর অঙ্গ সংগঠন বাংলাদেশ জাতীয়তাবাদী সাংষ্কৃতিক সংস্থা (জাসাস)-এর ঢাকা মহানগর দক্ষিণ শাখার সহ-সভাপতিত্ব গ্রহণ করেন।